title: Stop the Clocks (EP)

text: Stop the Clocks (EP) on rock-yhtye Oasiksen EP, joka julkaistiin 13. marraskuuta, 2006. EP julkaistiin lähinnä "Stop the Clocks" kokoelman promotoimiseen.


title: Stop the Clocks (EP)

text: Kaikki kappaleet on kirjoittanut Noel Gallagher, ellei toisin mainita.


title: Ammit

text: Ammit (tunnetaan myös nimillä Ammut, Ammet, Amemait, Ammam, Ahemait) oli muinaisen Egyptin mytologiassa vainajien sieluja syövä peto, jonka ruumis oli yhdistelmä vaarallisten eläinten ruumiinosia: krokotiilin pää, leijonan harja, gepardin etu- ja virtahevon takaruumis.


title: Ammit

text: Muinaisessa Egyptissä ihmiset uskoivat, että kuoleman jälkeen ihminen joutuu jumalten tuomariston eteen. Siellä vainajan sydän punnitaan vaa´alla toisessa kupissa sydän ja toisessa totuuden jumalatar Maatin sulka. Mikäli sydän oli kevyempi kuin sulka, osoitti se vainajan olleen rehellinen ja hyvä elämässään. Näin vainajalla oli mahdollisuus päästä tuonpuoleiseen. Mikäli taasen vainajan sydän oli sulkaa painavampi, joutui vainaja hirmuisen Ammit-pedon kitaan.


title: Ammit

text: Egyptiläiset pitivät Ammitia jonkinlaisena paholaisena, koostuihan hänen ruumiinsa kaikista eläimistä, joita egyptiläiset pelkäsivät. Hänen lisänimiinsä kuuluivatkin ´luunsyöjä´ tai ´sydänten syöjä´. Ammitin tehtävä ei kuitenkaan ollut palvella pahuutta, vaan päinvastoin. Jos Ammit jonkun kitaansa ahmaisi, oli tämä sen ansainnut.


title: Ammit

text: Ammitin omasta perheestä tai hänen synnystään tiedetään melko vähän. Hänet on kuitenkin yhdistetty jumalatar Taweretiin, jolla itsellään oli virtahevon ruumis. Koska Ammit oli olemassa pääasiassa palvellakseen Osirista ja suojellakseen tämän valtakuntaa, ei erityistä Ammitin palvontaa tai kulttia ole ollut.


title: Animaattori

text: Animaattori on animaation tekemiseen keskittynyt henkilö.


title: Animaattori

text: Animaattoreita työskentelee elokuva-, televisio-, ja videopeliteollisuudessa. Internetin kasvu lisää myös sen parissa työskenteleviä animaattoreita. Animaattoreita on myös muiden teollisuuden alojen kuin viihdeteollisuuden palveluksessa. Tietokoneanimointi soveltuu mm. erilaisten koneiden liikkeiden ja toiminnan hahmottamiseen suunnitteluvaiheessa.


title: Animaattori

text: Animaattori saattaa erikoistua tiettyyn osa-alueeseen kuten hahmoanimaatioon (hahmon liikkeen, dialogi, jne) tai erikoisefektien animointiin (koneet, ajoneuvot, luonto ja sen ilmiöt kuten sade ja tuuli).


title: Animaattori

text: Muita animointiin itse animoinnin lisäksi liittyviä töitä ovat sommittelijat (taustan, valaistuksen ja kamerakulmien suunnittelu), kuvakäsikirjoittajat (käsikirjoituksen kuvittaminen) ja värittäjät.


title: Animaattori

text: Animaattorin varsinainen tehtävä perinteisessä animaatiossa on kuvien kuvauksen välissä muuttaa halutut asiat kuvassa halutulla määrällä, joka riippuu halutusta muutoksen nopeudesta valmiilla animaatiolla. Tietokoneanimaatiossa voidaan tehdä animaatiota samalla periaatteella mutta myös luoda liikkuvia animaatioita ja sitten nauhoittaa näistä varsinainen animaatio.


title: Öljyhoito

text: Öljyhoito on yksinkertainen hiushoito, joka voidaan tehdä kotona tai teettää kampaajalla. Öljyhoitoa käytetään yleensä korjaamaan hiusten latvoja, mutta sitä voidaan käyttää myös päänahkaan, jolloin se kosteuttaa päänahkaa ja poistaa hilsettä sekä kutinaa. Hiuksiin levitettynä se palauttaa hiusten joustavuutta ja kiiltoa, kirkastaa niiden väriä ja suojaa niitä kuivumiselta. Vastoin harhakäsityksiä öljyhoito ei rasvoita hiuksia, kunhan öljy pestään huolellisesti pois.


title: Öljyhoito

text:
Öljyhoitoon voidaan käyttää erilaisia luonnonöljyjä. Näistä käytetyimpiä ovat mm. vehnänalkio-, oliivi- ja risiiniöljyt. Usein käytetään myös jojobaöljyä. Öljyhoidoissa käytetään myös yleensä E-vitamiinia antamaan hiuksille suojaa ja B
-provitamiinia kosteuttamaan.


title: Yle Radio Suomi Turku

text: Yle Radio Suomi Turku (aiemmin "Turun Radio" ) on yksi Yle Radio Suomen maakuntaradioista, joka aloitti lähetykset 4.1.1982 omalla radiokanavalla 96,7 MHz, joka muuttui myöhemmin radiotaajuusuudistuksessa kanavalle 94,3 MHz. Sen kuuluvuusalueena on Varsinais-Suomi ja Ahvenanmaa toimituksen sijaitessa Turussa. Radion studio sijaitsee Logomossa. Päälähetin on Kuusiston yleisradioasemalla, jonka omistaa australialaisomistuksessa oleva Digita.


title: Yle Radio Suomi Turku

text: Yle Radio Suomi Turun lähetyksiä voi kuunnella arkisin klo 6.00 - 10.00, 14.02 - 18.00, (ke klo17 asti) sekä lauantaisin klo 9-12. Lähetyksiä voi kuunnella myös internetissä.


title: Yle Radio Suomi Turku

text: Yle Radio Suomi Turun toimitus vastaa radiolähetyksen lisäksi pääosin Ylen alueellisesta internet-uutissivustosta ja sen toimittajat tuottavat sisältöä Yle TV1:ssä esitettäviin, Tampereen mediapoliksesta lähetettäviin Lounais-Suomen uutisiin.


title: Yle Radio Suomi Turku

text: Taajuudet


title: Nivelrikko

text: Nivelrikko () eli artroosi on maailman yleisin nivelsairaus, joka johtaa Suomessa 600 000 lääkärikäyntiin vuosittain. Siinä nivelten pinnoilla oleva nivelrusto rappeutuu. Nivelrikon eteneminen voi vaihdella huomattavastikin. Nivelten toiminta heikkenee , ja niissä ilmenee kipua ja särkyä. Tavallisimmin nivelrikkoa ilmenee polvien, lonkan ja käden nivelissä. Nivelrikko alkaa vaivata useimmin vasta vanhemmalla iällä, ja noin joka toisella 50-vuotiaalla on nivelrikko, joten sairaus on tavallinen. Sen vaaraa lisäävät tapaturmat ja ylipaino sekä kantaminen (esim. maanviljelijät), joten kaikki nivelien rustopintoja lisäkuormitusta aiheuttavat tekijät ovat riskitekijöitä. Ylipaino kuluttaa erityisesti polviniveliä. Muita nivelrikon riskitekijöitä ovat mm. toistuva kuormittava työ, tupakointi, nivelvammat ja perinnölliset tekijät. Huonoryhtinen (eli tavallinen pyöreäselkäinen) istunta ja istunnan aikaiset virheelliset, mahdollisesti hyvinkin staattiset niskan ja yläselän asennot aiheuttavat keski-ikäisille helposti nivelrikkoa yläselän ja niskan nikamissa. Istuminen on huomattava riskitekijä myös alaselän nivelissä, erityisesti lantiorangan 4-5 nikamissa, jotka vaurioituvat kaikista selkänivelistä helpoimmin.


title: Nivelrikko

text: Evoluutio on kehittänyt nivelet toimimaan ja kestämään normaalipainoisilla ja paljon liikkuvilla kivikauden ihmisillä, joiden elinikä oli myös nykyistä paljon lyhyempi. Tutkimuksellinen tieto nivelruston rakenteesta ja aineenvaihdunnallisista "tarpeista" antaa paljon vinkkejä myös ennalta ehkäisevään terveydenhuoltoon ja itsehoitoon. Vaikka nivelrikkoa esiintyisikin nivelissä, voi kivutonta ja liikerajoitteista vapaata elämää jatkaa mahdollisesti vielä vuosia tai jopa vuosikymmeniä, kun vain poistaa elämästään nivelille haitallisia asioita ja lisää siihen nivelterveyttä edistäviä asioita.


title: Nivelrikko

text: Nivelrikon esiintyvyys lisääntyy, jos niveleen ja nivelrustoon (nestettä sisältävä, joustava ja erilaisia kuiturakenteita sisältävä "tyyny") kohdistuu tavallista enemmän painoa ja varsinkin jos paine on pitkäaikaista ja staattista. Paine voi syntyä ylipainosta, kantamisesta, istumisesta 90 asteen kulmassa tai seisomisesta tai useimmiten kaikkien näiden yhdistelmänä.


title: Nivelrikko

text: Nivelrikkoa voi ehkäistä lisäämällä sopivaa liikuntaa, sillä se auttaa painon hallitsemisessa ja vahvistaa niveliä tukevia lihaksia. Kaiken kaikkiaan ylipaino on suuri riskitekijä. Raskaita kantamisia ja kyykistelyjä sisältävien työtehtävien vähentäminen pienentää myös nivelrikon esiintyvyyttä.


title: Nivelrikko

text: Alaraajojen nivelrikkoa voi ehkäistä myös istumalla satulatuolissa, jossa lonkka- ja polvinivelten noin 135 asteen kulma on lähellä nivelten lepokulmaa. Näin istuen jänteiden kireyden vaikutuksesta nivelen rustopintoihin kohdistuva lisäkuormitus on pienin, jolloin rustopinnan aineenvaihdunta on vilkkain ja siten ns. terveellisin. Ratsastuksenomainen istuminen satulatuolissa ehkäisee erityisesti lonkkanivelen vaurioitumista, koska tuoli hieman levittää reisiä ja siten vähentää painetta rustopinnoilla. Tavallinen istuminen aiheuttaa suuren, staattisen paineen lonkkamaljan yläosaan, josta nivelrikko tavallisesti alkaa istumatyötä tekevillä. Kun tuoli tukee reittä ja reisiluun päätä "ylöspäin" ja yläkehon paine painaa lonkkaluita "alaspäin", niin paine kohdistuu juuri em. ongelmapisteeseen.


title: Nivelrikko

text: Nivelterveyttä edistävät myös useita kertoja päivässä nivelten aineenvaihduntaa lisäävä liikunta ja nivelille tärkeiden, rustoja rakentavien, ravintoaineiden nauttiminen.


title: Nivelrikko

text: Monet ihmiset ovat kokeneet saaneensa apua mm. omega-3 rasvoista, inkivääristä, piistä, syvänmeren kalojen rustouutteista ja kondroidisulfaatista. Nivelrustojen, kuten muidenkin kehon osien, terveyden perustana on tietysti terveellinen ravinto, jossa on riittävästi luille ja tukikudoksille tärkeitä ravintoaineita.


title: Nivelrikko

text: Nivelrikon tehokkaimmaksi tunnistamismenetelmäksi ovat väitöstutkimuksen mukaan osoittautuneet ultraääneen perustuvat tutkimusmenetelmät.


title: Nivelrikko

text: Pääsyynä pidetään ikääntymiseen liittyvää rappeutumaa, joka ei kuitenkaan suoranaisesti aiheudu vanhenemisesta.


title: Nivelrikko

text: Näissä nivelrikon on aiheuttanut jokin muu seikka, mutta lopputulos on sama.


title: Nivelrikko

text: Pääoire on kipu, liikerajoitteet ja jäykkyys. Kyseessä on ei-tulehduksellinen nivelen sairaus.


title: Raised Fist

text: Raised Fist on vuonna 1993 perustettu ruotsalainen metalli- ja hardcore punk-yhtye, joka on kotoisin Luulajasta. Yhtyeen levy-yhtiönä toimii ruotsalainen Burning Heart Records. Yhtye otti alkuaikoinaan vaikutteita muun muassa yhtyeiltä Gorilla Biscuits ja Youth Of Today. Vuonna 2006 ilmestyneen Sound of the Republic -levyn on tuottanut Daniel Bergstrand, joka on toiminut myös yhtyeiden kuten In Flames, Meshuggah ja Strapping Young Lad tuottajana. Puolestaan vuoden 2015 albumin "From the North" tuotti Roberto Laghi.


title: Raised Fist

text: Nykyisin yhtyeen laulaja Alexander Hagman työskentelee myös yrittäjänä. Hänellä on vapaaottelusali ja hän toimii myös kunto-ohjaajana muun muassa ruotsalaisille ammattilaisjääkiekkoilijoille. Yhtyeen toinen kitaristi, Jimmy Tikkanen on kotoisin pohjois-Suomesta ja työskentelee automaalaamossa.


title: Astana Team

text: Astana Team (UCI-tallikoodi AST) on kazakstanilaisen Astana-yritysryhmän sponsoroima maantiepyöräilyn ammattilaistalli, joka osallistuu UCIn ProTour -sarjaan. Talli on tunnettu aiemmin nimillä "Liberty Seguros-Würth Team", "Würth Team" ja "Astana-Würth Team". Tallin pääsponsorina toimi aiemmin Liberty Seguros, joka vetäytyi toukokuussa 2006 kun kävi ilmi, että tallin urheilupäällikkö Manolo Saizin epäiltiin sotkeutuneen doping-skandaaliin. Heinäkuun 3. saakka saksalainen Würth toimi yrityksen sponsorina. Kuitenkin vuoden 2006 Ranskan ympäriajon jälkeen, johon talli ei osallistunut, Würth päätti lopettaa tallin sponsoroinnin toistaiseksi.


title: Astana Team

text: Tallin kapteenin Aleksandr Vinokurovin annettua positiivisen dopingnäytteen vuoden 2007 Ranskan ympäriajon 13. etapin jälkeen tehdyssä testissä, tallia pyydettiin vetäytymään kilpailusta välittömästi ja talli noudatti pyyntöä. Vinokurovin B-näytekin oli positiivinen, jonka jälkeen Astana irtisanoi hänet. Elokuussa 2007 myös tallin toinen kazakstanilaistähti Andrei Kašetškin jäi kiinni dopingista.


title: Astana Team

text: Johan Bruyneel tuli Astanan tallipäälliköksi kaudelle 2008, ja toi aiemmin johtamastaan Discovery Channel -joukkueesta mukanaan useita huippupyöräilijöitä, kuten Alberto Contadorin. Astana ei saanut osallistua Ranskan ympäriajoon 2008, mutta Contador voitti sekä Italian että Espanjan ympäriajon. Seuraavalla kaudella Lance Armstrong teki paluun ammattilaiseksi edustaen kazakstanilaistallia. Contador voitti Ranskan ympäriajon, mutta hänen henkilökohtaiset välinsä kolmanneksi sijoittuneen Armstrongin kanssa eivät olleet hyvät. Kaudeksi 2010 Armstrong perusti uuden tallin, Team RadioShackin, johon siirtyi myös tallipäällikkö Bryuneel ja useita Astanan ajajia. Aleksandr Vinokurov teki puolestaan paluun kazakstanilaistalliin kilpailukieltonsa jälkeen Espanjan ympäriajossa 2009. Seuraavana vuonna Contador voitti Ranskan ympäriajon, mutta lähti tallista kauden jälkeen.


title: Astana Team

text: Tallin historia liittyy espanjalaiseen pyöräilytalliin ONCE, jota sponsoroi Espanjan sokeiden yhdistyksen lotto. Tallin manageri "Manolo Saiz", joka oli tuolloin yksi harvoista tallipäälliköistä, jotka eivät itse olleet olleet ammattilaisajajia, toi pyöräilyyn uusia käytäntöjä. Hän toi muun muassa ammattimaisemman johtamistavan, valmennuksen tiukemman seurannan, varusteiden valintaan ja harjoitteluun liittyviä muutoksia. Saiz tunnettiin vahvana persoonana ja hänen temppunsa ovat osa pyöräilykulttuuria. Vuoden 2003 Espanjan ympäriajossa hänen ei sallittu osallistua kilpailijoita seuraavaan kulkueeseen, koska hän oli aiemmin loukannut suullisesti erästä moottoripyöräkuvaajaa. Hänen kommenttinsa päätyivät suoraan tv-lähetykseen.


title: Astana Team

text: ONCE-talli muistetaan parhaiten tallissa 1990-luvulla ajaneista ranskalaisesta Laurent Jalabertista sekä sveitsiläisestä Alex Züllestä, jotka hallitsivat kevään klassikkokilpailuja, kuten Pariisi-Nizza, La Flèche Wallonne, Sveitsissä ajettavaa Tour de Romandie -kilpailua sekä Espanjan ympäriajoa. Talli oli aktiivinen myös Ranskan ympäriajossa, jossa Jalabert voitti useita osuuksia ja talli hallitsi joukkueaika-ajoa. Aika-ajoon erikoistuneen Abraham Olanon liityttyä talliin se pystyi kilpailemaan vahvasti pyöräilyn suurissa ympäriajoissa.


title: Astana Team

text: ONCE'n sponsorisopimus oli niin onnistunut, että se sai 100 prosentin tunnettuvuuden Espanjassa. Käytännössä jokainen espanjalainen tiesi mikä ONCE oli ja mitä se valmisti. Kauden 2003 lopussa ONCE päätti lopettaa sponsoroinnin ja Saiz löysi uudeksi sponsoriksi Liberty Seguroksen, joka halusi lisätä tuotemerkkinsä tunnettuutta Espanjassa. Useimmat ajajat mukaan lukien nouseva tähti Isidro Nozal ja veteraani Igor González de Galdeano jatkoivat tallissa sponsorin vaihtumisesta huolimatta. Myös aiemmin US Postal -tallissa ajanut Roberto Heras siirtyi talliin.


title: Astana Team

text: Kauden 2005 talli aloitti voittamalla Australiassa ajettavan Tour Down Under -kilpailun. Tämä oli erityisesti nuorten ajajien Alberto Contadorin ja Luis León Sánchezin ansiota. Ranskan ympäriajoon liittyen tallin menestykselle oli asetettu odotuksia erityisesti kolminkertaisen Espanjan ympäriajon voittajan Roberto Herasin ja Joseba Belokin harteille. Kaikesta huolimatta talli ei ole kuitenkaan pystynyt kunnolla haastamaan muita Ranskan ympäriajoon osallistuneita. Vuoden 2005 Ranskan ympäriajossa tallissa ajanut Marcos Antonio Serrano voitti Mende'en päättyneen etapin.


title: Astana Team

text: Talli ilmoitti, että kazakstanilainen pyöräilytähti Aleksandr Vinokurov liittyy talliin kausiksi 2006–2008. Vinokurov asetti tavoitteekseen sijoittua kärkisijoille Ranskan ympäriajossa. Myös kahden muun kazakstanilaisen ajajan Andrei Kašetškinin ja Sergei Jakovlevin ilmoitettiin liittyvän talliin.


title: Astana Team

text: 25. marraskuuta 2005 Roberto Heras erotettiin tallista Espanjan ympäriajossa annetun positiivisen dopingtestin seurauksena. Heras oli voittanut kilpailun, mutta testit osoittivat hänen käyttäneen veritankkauksessa käytettävää EPO-hormonia. Heras menetti voiton ja sai kahden vuoden kilpailukiellon.


title: Astana Team

text: 23. toukokuuta 2006 Saiz pidätettiin Espanjassa julkitulleeseen ns. Operaatio Puerto -veridopingskandaaliin liittyen. Liberty Seguros reagoi tapahtumiin ja päätti lopettaa tallin sponsoroinnin 25. toukokuuta 2006. He lupautuivat rahoittamaan tulevat velvoitteensa.


title: Astana Team

text: 2. kesäkuuta 2006 talli ilmoitti uuden sponsorin nimeksi Astanan, joka on nimetty Kazakstanin pääkaupungin mukaan. Sopimus on tehty Astana-yritysryhmän kanssa, johon kuuluu viisi kazakstanilaista yritystä. Sopimus kestää vähintään kolme vuotta ja siinä on jatkomahdollisuus kolmelle vuodelle. Talli tunnettiin tässä vaiheessa nimellä Astana-Würth.


title: Astana Team

text: 30. kesäkuuta 2006 Astana-Würth suljettiin vuoden 2006 Ranskan ympäriajosta, koska viiden sen ajajan epäiltiin sotkeutuneen Operaatio Puerto -dopingskandaaliin. Tallille jäi ainoastaan neljä ajajaa. Ranskan ympäriajoon osallistuakseen joukkueessa on oltava vähintään kuusi ajajaa ja näin ollen talli ei voinut osallistua kilpailuun. Tämän seurauksena Würth päätti välittömästi lopettaa tallin sponsoroinnin alkaen 3. heinäkuuta 2006.


title: Astana Team

text: 26. heinäkuuta 2006 Espanjan viranomaiset vapauttivat tallin viisi ajajaa epäilyistä ja talli jatkoi kilpailemistaan Saksan ympäriajossa elokuussa 2006, jossa Assan Bazayev voitti kilpailun ensimmäisen etapin.


title: Astana Team

text: Le Monde ilmoitti 13. elokuuta 2007, että Astana-talli ei voi järjestäjien mukaan osallistua Espanjan ympäriajoon vuonna 2007. Syynä on tallissa Ranskan ympäriajon aikana paljastuneet doping-tapaukset.. Ranskan ympäriajon järjestäjä ASO (Amaury Sport Organisation) ilmoitti 13. helmikuuta 2008, ettei Astana saa osallistua vuoden 2008 Ranskan ympäriajoon, eikä mihinkään muuhunkaan ASO:n järjestämään kilpailuun


title: Göran Lennmarker

text: Göran Lennmarker (s. 7. joulukuuta 1943, Norberg, Västmanlandin lääni) on ruotsalainen poliitikko, joka edusti maltillista kokoomusta Ruotsin valtiopäivillä vuosina 1991–2010. Hän toimi Euroopan turvallisuus- ja yhteistyöjärjestön parlamenttivaltuuskunnan jäsenenä vuosina 1996–2010, joista puheenjohtajana vuosina 2006–2008.


title: Göran Lennmarker

text: Lennmarker on toiminut Tukholman kansainvälisen rauhantutkimusinstituutin (SIPRI) hallituksen puheenjohtajana vuodesta 2010.


title: Yövuoro

text: Yövuoro voi tarkoittaa ainakin seuraavia:


title: Victoria Francés

text: Victoria Francés (s. 25. lokakuuta 1982) on espanjalainen, Valenciassa syntynyt kuvittaja. Hän on kuvittanut monia kirjoja ja julkaissut neljä omaa taidekirjaa. Francésin teoksista on myös tuotettu monenlaisia oheistuotteita, kuten julisteita, pussilakanasettejä, palapelejä ja seinäkalenteri vuodelle 2007, 2012 ja 2013. Hän valmistui Universidad de Bellas Artes -nimisestä koulusta Espanjassa.


title: Victoria Francés

text: Francésin kuvitus on saanut paljon vaikutteita viktoriaanisesta goottityylistä. Hänen kuvitustensa henkilöt ovat usein pukeutuneet goottilaisiin pukuihin ja he esiintyvät hämärissä metsissä, goottilaisissa kirkoissa tai hautausmailla. Hän onkin nimennyt vaikuttajikseen H. P. Lovecraftin, Anne Ricen ja Edgar Allan Poen.


title: Kristian

text: Kristian on miehen etunimi.


title: Kristian

text: Kristianin nimen alkuperä on kreikkalainen sana "christianos" (lat. "christianus"), joka tarkoittaa kristittyä, Kristuksen omaa, Kristukselle kuuluvaa. Nimen sisarnimi on Kristiina.


title: Kristian

text: Kristianin nimipäivä on 13. marraskuuta.


title: Kristian

text: Väestörekisterikeskuksen mukaan Suomessa on marraskuuhun 2013 mennessä 54 617 miestä ja alle 30 naista saanut nimekseen Kristian


title: Kristian

text: Nimi Kristian on ollut monilla Tanskan kuninkailla. Vuosina 1513–1972 poikkeuksetta Tanskan joka toisen kuninkaan nimi oli Kristian, joka toisen Fredrik. Heistä kaksi ensimmäistä oli myös Ruotsin ja Norjan, viisi seuraavaakin (Kristian VII:hin saakka) myös Norjan kuninkaita. Kristian-nimisten kuninkaiden hallitsijakaudet ovat olleet seuraavat:


title: Mira (nimi)

text: Mira on naisen etunimi.


title: Mira (nimi)

text: Miraa käytetään Mirjan kutsumamuotona. Nimi voi myös olla lyhennetty Mirabellasta tai Mirandasta. Slaavilaisessa käytössä se liittyy rauhaa merkitsevään "mir"-sanaan. Suomessa nimestä on käytössä myös rinnakkainen muoto Miira.


title: Mira (nimi)

text: Miran nimipäivä on 30. huhtikuuta. Väestörekisterikeskuksen mukaan Suomessa on vuoden 2009 loppuun mennessä noin 7 630 henkilöä on saanut nimekseen Mira ja noin 340 henkilöä nimen Miira. Nimi Mira yleistyi vasta 1960-luvulla, sitä ennen se oli varsin harvinainen.


title: Mira (nimi)

text: Mira on myös tähti, "Omicron Ceti". Sen mukaan on saanut nimensä eräs muuttuvien tähtien tyyppi, Mira-tähdet.


title: Frank Drost

text: Frank Willem Drost (s. 22. maaliskuuta 1963 Amersfoort, Utrecht), on entinen alankomaalainen vapaa- ja perhosuimari, joka osallistui kesäolympialaisiin 1984 ja 1988.


title: Frank Drost

text: Vuoden 1984 olympialaisissa Los Angelesissa Drost oli kuudes 200 metrin vapaauinnissa ajalla 1.51,62 ja seitsemäs 4 × 200 metrin vapaauintiviestissä ajalla 7.26,72 (joukkueessa uivat hänen lisäkseen Hans Kroes, Edsard Schlingemann ja Drostin veli Peter).


title: Frank Drost

text: Soulin olympialaisissa 1988 Drost oli 19:s 100 metrin perhosuinnissa ajalla 55,38, 14:s 200 metrin perhosuinnissa ajalla 2.01,59, yhdestoista 4 × 100 metrin vapaauintiviestissä ajalla 3.25,26 (joukkueella Drost, Patrick Dybiona, Kroes, ja Ron Dekker) ja seitsemäs 4 × 100 metrin sekauintiviestissä ajalla 3.46,55 (joukkueella Kroes, Dekker, Drost ja Dybiona).


title: Frank Drost

text: EM-kilpailuissa 1985 Drost saavutti pronssia 200 metrin perhosuinnissa ja 4 × 200 metrin vapaauintiiestissä.


title: Frank Drost

text: Drostin veli Peter osallistui myös kaksiin olympialaisiin.


title: Richard III

text: Richard III on vuonna 1995 ensi-iltansa saanut elokuva. Se on Ian McKellenin käsikirjoittama ja Richard Loncrainen ohjaama modernisoitu versio William Shakespearen kuuluisasta kuningasnäytelmästä "Rikhard III". Verinen näytelmä on siirretty 1480-luvulta 1930-luvulle, ja taustalla soi jazz, hevosten ja suurten sotajoukkojen tilalla on panssarivaunut ja lentokoneet.


title: Richard III

text: Tarina alkaa Englannin juuri toivuttua Yorkien ja Lancasterien välisestä sisällissodasta. Edward IV on kuninkaana, valtakunta voi hyvin ja kaikki toivovat ilon päivien jatkuvan ikuisesti. Edwardin veli Richard kuitenkin punoo juonen päästäkseen veljensä paikalle valtaistuimelle ja aloittaa säälimättömän kamppailun kohti valtaa säästämättä ystäviään tai vihollisiaan. Lopuksi Richardinkin on taisteltava elämästä ja kuolemasta - viimeisen kerran.


title: Richard III

text: YorkitLancasteritValtionjohtoMuitaYorkit hyökkäävät Gloucesterin herttua Richardin johdolla Lancasterien päämajaan Tewkesburyyn ja surmaavat vanhan kuninkaan sekä kruununprinssin.


title: Richard III

text: Yorkit ovat voittaneet sodan ja Richardin veli Edward IV on noussut valtaistuimelle. Suku kannattajineen juhlii foxtrotin tahdissa ja toivoo valta-aikansa kestävän ikuisesti. Kuninkaan yhdysvaltalaissyntyinen vaimo Elizabeth Rivers-veljensä kanssa herättää pahennusta aristokratian keskuudessa.


title: Richard III

text: Richard pitää maailmankuulun puheensa ""Now is the winter of our discontent..."". Puheen jälkeen kuninkaan ja Richardin veli Clarence pidätetään ja kuljetetaan Toweriin.


title: Richard III

text: Surmatun kruununprinssin nuori leski Lady Anne saapuu katsomaan miehensä ruumista ja kiroaa paikalle saapuneen Richardin. Richard kuitenkin kietoo kauniin Annen pikkusormensa ympärille, ja Anne lupautuu Richardin puolisoksi.


title: Richard III

text: Kuningas Edward sairastuu ja kuningatar on huolissaan poikiensa tulevaisuudesta sekä lankonsa Richardin aikeista. Richard värvää julman, mutta nöyrän James Tyrelin palvelukseensa.


title: Richard III

text: Richard määrää Tyrellin murhaamaan Towerissa olevan Clarencen ja palkkaa Tyrellin toveriksi roistomaisen lintujenkasvattajan. Kuninkaanlinnassa pidetään perhepäivälliset, joilla Richard sekä kuningatar veljineen ajautuvat räiskyvään riitaan.


title: Richard III

text: Tyrell tovereineen saapuu Toweriin murhaamaan Clarencea. Clarence yrittää taivutella miehiä armahtamaan hänet mutta turhaan.


title: Richard III

text: Sairas kuningas Edward kutsuu sukulaisensa ja ystävänsä kesähuvilalleen ja solmii siellä rauhan vihollistensa kanssa. Kuullessaan Clarencen kuolemasta kuningas saa astmakohtauksen ja kuolee. Richard serkkunsa Buckinghamin kanssa ryhtyy tehtailemaan nuoresta Walesin prinssistä uutta kuningasta. Richard nimitetään sijaishallitsijaksi.


title: Richard III

text: Richard murhauttaa kuningattaren veljen Riversin. Kuullessaan surmatyöstä Elizabeth murtuu ja valmistautuu perheensä tuhoon.


title: Richard III

text: Kuninkaan perillinen saapuu Lontooseen ja Richard telkeää hänet sekä nuoren James-prinssin Toweriin. Buckingham ja Richard alkavat valmistella vallankaappausta.


title: Richard III

text: Valtakunnan johtomiehet kokoontuvat päättämään Walesin prinssin kruunauksesta. Richard lavastaa pääministeri Hastingsin maanpetturiksi ja teloittaa tämän. Lontoon pormestari liittyy Richardin joukkoihin.


title: Richard III

text: Kaupungin johto saapuu maanittelemaan Richardia Englannin kuninkaaksi. Tämä suostuu ja alkaa tehdä kuningaskunnasta fasistista sotilasvaltiota. Nuori upseeri Richmond lähtee Ranskaan valmistelemaan vallankumousta.


title: Richard III

text: Richard kruunataan ja hän haluaa tappaa Towerissa olevat nuoret prinssit. Buckingham kieltäytyy tukemasta Richardia tässä asiassa ja siirtyy vallankumouksellisten puolelle. Richard määrää nuoret prinssit sekä vaimonsa Annen murhattaviksi.


title: Richard III

text: Prinssit ja Anne on murhattu ja Richard valmistautuu sotaan Richmondia vastaan. Richardin vanha äiti, Yorkin herttuatar, saapuu paikalle ja kiroaa poikansa sekä kertoo aina inhonneensa häntä. Tämän jälkeen vanha herttuatar liittyy myös vallankumoukseen ja lähtee Ranskaan.


title: Richard III

text: Richard haluaa naida veljentyttärensä, prinsessa Elisabethin, turvatakseen valtansa kuultuaan Richmondin haluavan prinsessan vaimokseen. Richard kutsuu tytön äidin juttusilleen ja lupaa prinsessalle upean tulevaisuuden. Kuningatar ei usko.


title: Richard III

text: Vallankumoukselliset saapuvat Englannin rannikolle Richmondin johdolla ja prinsessa Elisabeth sekä Richmond menevät naimisiin. Richard tapattaa entisen liittolaisensa Buckinghamin.


title: Richard III

text: Richard näkee painajaista, jossa hänen omat sukulaisensa syytävät hänelle kirouksia ja haukkuvat häntä. Richard pitää kuuluisan skitsofreenisen monologinsa.


title: Richard III

text: Vallankumoukselliset hyökkäävät Richardin leiriin ja Richardin joukot joutuvat alakynteen. Richard yrittää paeta, mutta Richmond saa hänet ansaan ja ampuu hänet. Kuningas on kuollut. Eläköön uusi kuningas!


title: R.O.C.K.

text: R.O.C.K. on Kirkan vuonna 1986 julkaistu albumi. Se on ensimmäinen Kirkan kahdesta englanninkielisestä hard rock -albumista.


title: R.O.C.K.

text: Albumi oli Kirkan ensimmäinen Flamingo Music -levy-yhtiölle levytetty pitkäsoitto. Albumi julkaistiin julkaisuvuonnaan kasettina sekä LP- ja CD-levyn muodossa. Vuonna 1999 BMG Finland julkaisi levystä uuden version. Albumi myi kultaa julkaisuvuonnaan.__notoc__


title: Yargelis Savigne

text: Yargelis Savigne (s. 13. marraskuuta 1984 Guantánamo, Kuuba) on kuubalainen pituushyppääjä ja kolmiloikkaaja.


title: Yargelis Savigne

text: Savigne aloitti uransa pituushyppääjänä. Hän osallistui lajissa Kingstonin nuorten MM-kisoihin 2002, mutta karsiutui. Seuraavana vuonna hän voitti pituushypyssä pronssia Pan-Amerikan kisoissa tuloksella 640. Vuonna 2005 hän voitti kultaa Keski-Amerikan ja Karibian mestaruuskisoissa. Samana vuonna Helsingin MM-kisoissa hän voitti kolmiloikassa MM-hopeaa tuloksellaan 14,82 m ja sijoittui pituushypyssä alun perin neljänneksi, mutta nousi vuonna 2013 kolmanneksi Tatjana Kotovan hylkäyksen jälkeen. Kauden 2005 lopussa hän loikki kolmiloikassa kolmanneksi. Savigne sijoittui Moskovan sisäratojen MM-kisoissa 2006 kolmiloikassa viidenneksi ja pituushypyssä viidenneksi.


title: Yargelis Savigne

text: Vuonna 2007 Savigne voitti Osakassa kolmiloikan maailmanmestaruuden ennätystuloksellaan 15,28 m. hänelle riitti voittoon puoli metriä lyhyempi tulos. Rio de Janeiron Pan-Amerikan kisoissa hän voitti kultaa kolmiloikassa tuloksella 14,80 ja pronssia pituudessa. Maaliskuussa 2008 hän voitti Valenciassa sisäratojen maailmanmestaruuden maanosansa halliennätyksellä 15,05 m. Pekingin olympialaisissa 2008 hän oli alunperin kolmiloikassa viides, mutta toisena ja kolmantena olleet venäjän Tatjana Lebedeva ja kreikan Hrisopigi Devetzi jäivät kiini dopingin käytöstä, joten hän nousi pronssille. Savigne karsiutui pituushypyssä.


title: Yargelis Savigne

text: Berliinin maailmanmestaruuskilpailuissa 2009 Savigne voitti toisen peräkkäisen kultansa kolmiloikassa tuloksella 14,95 m. Dohan sisäratojen MM-kilpailuissa 2010 hän sai samassa lajissa hopeaa hypättyään 14,86 m. Maanosien cupissa Splitissä hän oli pituushypyssä toinen ja kolmiloikassa kolmas. Seuraavan vuoden Daegun MM-kilpailuissa hän oli kuudes tuloksella 14,43 m. Istanbulin sisäratojen MM-kilpailuissa 2012 hän sijoittui neljänneksi tuloksella 14,28 m. Lontoon olympialaisissa hän oli kolmiloikassa yhdeksäs.


title: Brittiläinen viittomakieli

text: Brittiläinen viittomakieli (BSL) on Yhdistyneessä kuningaskunnassa käytetty viittomakieli. Kielen käyttäjien määrä vaihtelee lähteen mukaan. Ethnologuen sivujen mukaan 909 000:stä maan kuurosta asukkaasta BSL:ää käyttää äidinkielenään 40 000 ihmistä. Kuurojen lisäksi viittomakieltä käyttävät esimerkiksi kuurojen sukulaiset ja viittomakielentulkit.


title: Brittiläinen viittomakieli

text: Brittiläinen viittomakieli sai alkunsa vuonna 1760, kun edinburghilainen opettaja Thomas Braidwood perusti Britannian ensimmäisen kuurojen koulun "Braidwood's Academy for the Deaf and Dumb"in eli Braidwoodin kuurojen ja mykkien oppilaitoksen. Braidwood käytti tuolloin viittomakielimäistä kodifiointia nimeltä "the combined system" eli yhdistetty systeemi, josta tulisi aikanaan varsinainen brittiläinen viittomakieli.


title: Brittiläinen viittomakieli

text: Vuonna 1815 matkusti Britanniaan yhdysvaltalainen protestanttinen pappi Thomas Hopkins Gallaudet tutkimaan kuurojen opetusta. Hänet kuitenkin torjuivat Braidwoodin koulut, joiden opettajat kieltäytyivät opettamasta papille menetelmiään. Sieltä Gallaudet lähti Pariisiin, jossa opetteli Ranskan kuninkaallisen kuurojen instituutin opetusmenetelmiä, jotka olivat yhdistelmä muinaisranskalaista viittomakieltä ja opettajan Charles-Michel de l'Épéen kehittämiä viittomia. Tämän seurauksena nykyaikainen amerikkalainen viittomakieli on hyvin samanlainen kuin ranskalainen viittomakieli, kun taas BSL:n käyttäjille se on lähes käsittämätön.


title: Brittiläinen viittomakieli

text: Brittiläinen viittomakieli eroaa täysin sekä amerikkalaisesta viittomakielestä että irlantilaisesta viittomakielestä, joista molemmat ovat sukua ranskalaiselle viittomakielelle. Myös sormiaakkoset eroavat, sillä BSL käyttää kaksikätisiä sormiaakkosia (ks. oikealla olevaa kuvaa).


title: Brittiläinen viittomakieli

text: Sen sijaan kieli on sukua australialaiselle viittomakielelle ja uusiseelantilaiselle viittomakielelle. Swadeshin luettelon mukaan esim. uusiseelantilaisen viittomakielen viittomista 82% on samaisia kuin BSL:ssä, ja jos lasketaan myös viittomia, jotka eivät ole täysin samaisia mutta silti samannäköisiä, niin määrä nousee 98%:iin. Myös aakkoset ovat samaisia kaikissa kolmessa kielessä. Näitä kieliä voidaan siten pitää yhtenäisen BANZSL:n kielen ("British, Australian and New Zealand Sign Language"n eli brittiläisen, australialaisen ja uusiseelantilaisen viittomakielen) eri murteina.


title: Brittiläinen viittomakieli

text: Brittiläisellä viittomakielellä itsellään on useita omia murteita, eivätkä ne ole aina täysin keskenään ymmärrettävissä. Jotkut viittomat esiintyvät vain tietyissä kaupungeissa. Esimerkiksi Manchesterissa puhuttavassa BSL:ssä esiintyy omalaatuisia numeroviittomia.


title: Brittiläinen viittomakieli

text: Sanajärjestys on OSV eli "autoa minä ajan". Edussanat esiintyvät substantiivilausekkeiden alussa.


title: Brittiläinen viittomakieli

text: Lauseessa aihe eli pääasia esitetään ensimmäisenä ja sitten sen määreet; tämä siis tarkoittaa, että BSL:ssä esim. lause "mikä sinun nimesi on?" käännettäisiin kirjaimellisesti "nimi sinun mikä", eli koska sana "nimi" on lauseen aihe, se esiintyy ensimmäisenä.


title: Brittiläinen viittomakieli

text: Brittiläisillä kuuroilla on tapana antaa toisilleen ns. viittomanimiä jatkuvan sormilla tavaamisen sijaan. Kuulevat brittiläisen viittomakieliset eivät kutsu toisiaan viittomanimillä vaan käyttävät sormiaakkosia.


title: Brittiläinen viittomakieli

text: Käytäntö pätee myös kaupunkien nimiin, joita voi ilmaista joko sormittamalla sanan kirjain kerrallaan kokonaan eli esim. M-A-N-C-H-E-S-T-E-R, sormittamalla vain muutaman kirjaimen eli M-C, tai käyttämällä viittomanimeä, Manchesterin tapauksessa chestiä (suom. arkkua) tarkoittavaa viittomaa. Muut sanaleikkiin perustuvat kaupunkien viittomanimet ovat mm. black eli musta -viittoma Blackpoolin kaupungille ja swan eli joutsen -viittoma Swansealle. Jotkut kaupunkiviittomat liittyvät johonkin kaupungin ominaisuuteen, esim. Lontoota voi ilmaista meluista tarkoittavalla viittomalla, Nottinghamia taas Robin Hoodin viittomalla.


title: Peltosaunio

text: Peltosaunio ("Tripleurospermum inodorum" syn. "Tripleurospermum perforatum" entinen "Matricaria perforata") on mykerökukkainen asterikasvien heimoon kuuluva voimakkaan tuoksuinen ruohokasvi. Sen kukinnot muistuttavat päivänkakkaraa, merisauniota ja kamomillasauniota sekä lehdet tilliä. Peltosauniota kutsutaan yleisesti myös saunakukaksi. Peltosaunio kasvaa valoisilla paikoilla: pelloilla rikkaruohona, pihoilla ja tienpientareilla. Se kukkii heinä-elokuussa. Peltosaunio on yksivuotinen ja lisääntyy voimakkaasti siementaimista.


title: Peltosaunio

text: Peltosaunio risteytyy merisaunion ("Tripleurospermum maritimum") kanssa.


title: Peltosaunio

text: Peltosauniota tavataan Pohjois- ja Keski-Euroopassa. Suomessa se on yleinen Etelä- ja Keski-Suomessa, Lapissa harvinainen tai satunnainen. Peltosaunio on Suomessa muinaistulokas.


title: The Spell

text: The Spell on Kirkan vuonna 1987 julkaistu albumi. Samoin, kuin edeltäjänsä "R.O.C.K.", "The Spell" edustaa tyylillisesti hard rockia. "The Spell" on kuitenkin musiikillisesti jonkin verran "R.O.C.K."-albumia raskaampi, rockhenkisyys on huomattavasti vähentynyt, musiikki muistuttaa paikoitellen heavy metalia ja siinä kuuluu lieviä vaikutteita jopa power metallista. __notoc__


title: Bikvadraattinen yhtälö

text: Bikvadraattiseksi yhtälöksi kutsutaan neljännen asteen polynomiyhtälöä, josta paritonta astetta olevat termit puuttuvat. Se on siis muotoa


Bikvadraattinen yhtälö


title: Bikvadraattinen yhtälö

text: missä formula_2. Kertoimet voivat olla kompleksilukuja.


title: Bikvadraattinen yhtälö

text: Sijoituksella formula_3 yhtälö saadaan muotoon


title: Bikvadraattinen yhtälö

text: Tästä formula_5 voidaan ratkaista toisen asteen yhtälön ratkaisukaavaa käyttäen.


title: Bikvadraattinen yhtälö

text: Jos näin saatuja ratkaisuja merkitään formula_6 ja formula_7, niin alkuperäisen yhtälön ratkaisut ovat


title: Zen ja moottoripyörän kunnossapito

text: Zen ja moottoripyörän kunnossapito (koko nimeltään "Zen ja moottoripyörän kunnossapito: tutkimusmatka arvojen maailmaan") on Robert M. Pirsigin vuonna 1974 ilmestynyt matkakertomuksen muotoon kirjoitettu teos laadun filosofiasta ja sen etsinnästä.


title: Zen ja moottoripyörän kunnossapito

text: Teoksen eräitä teemoja ovat: laadun eli hyvän olemus ja sen pyrkimys paeta määrittely-yrityksiä, filosofian ja retoriikan opetus, suhtautuminen teknologiaan, pojan ja isän välinen suhde, mielisairaus sekä neljän hengen matka moottoripyörillä Yhdysvaltojen halki.


title: Zen ja moottoripyörän kunnossapito

text: Kirjassa on neljä päähenkilöä, kertojaminä, hänen 11-vuotias poikansa Chris sekä heidän ystäväpariskuntansa John ja Sylvia Sutherland, jotka yhdessä muodostavat kaksi moottoripyöräkuntaa.


title: Zen ja moottoripyörän kunnossapito

text: Moottoripyörän kunnossapito on teoksessa toistuva teema, joka ilmenee esimerkiksi konkreettisina moottoripyörän huoltotoimenpiteinä ja moottoripyörän tarkastelussa käsitejärjestelmänä sekä henkilöiden erilaisten teknologiasuhteiden vertauskuvana.


title: Zen ja moottoripyörän kunnossapito

text: Vahvimpia teoksen jännitteistä syntyy kertojaminän nykytilanteen ja hänen menneisyytensä välille. Kertojalla on vähitellen kertyneitä muistikuvia ja muita "todisteita" siitä, että hän on aiemmin ollut merkittävä ajattelija, jonka intensiivinen ajatustyö katkeaa normista poikkeavaan käytökseen, diagnoosiin mielisairaudesta ja sähköhoitoihin. Tämä jännite vaikuttaa suuresti myös kertojaminän ja Chrisin väliseen suhteeseen, sillä kirjassa nimenomaan Chris yhdistää kertojaminän historian kaksi osaa, joiden välisenä rajana on mielisairaala ja muistuma suljetusta lasiovesta.


title: Douglas Coupland

text: Douglas Coupland (s. 30. joulukuuta 1961) on kanadalainen kirjailija, joka tunnetaan parhaiten esikoiskirjastaan "Tuntematon sukupolvi" (Generation X: Tales for an Accelerated Culture ), joka levitti käsitteen x-sukupolvi laajempaan tietoisuuteen.


title: Douglas Coupland

text: Couplandin teoksissa toistuvia teemoja ovat ongelmallinen suhde ikääntymiseen ja aikuistumiseen, ironia sekä intohimoinen kiinnostus kuluttamiseen ja massaviihteeseen. Eräs toistuva teema Couplandin teoksissa on maailmanloppu eri muodoissaan.


title: L’Hôpitalin sääntö

text: L’Hôpitalin sääntö (joskus muodossa l’Hospitalin) on 1600-luvun lopulla kehitetty, ranskalaisen matemaatikon Guillaume de l’Hôpitalin mukaan nimetty matemaattinen menetelmä, jossa epämääräistä muotoa olevia raja-arvoja laskettaessa käytetään apuna derivaattaa. L’Hôpital julkaisi säännön vuonna 1696 kirjassaan "Analyse des Infiniment Petits pour l’Intelligence des Lignes Courbes". L’Hôpitalin säännön on itse asiassa kehittänyt l’Hôpitalin opettaja, sveitsiläinen matemaatikko Johann Bernoulli. L’Hôpital ja Bernoulli kirjoittivat sopimuksen, jonka mukaan l’Hôpital sai korvausta vastaan käyttää Bernoullin matemaattisia tuloksia vapaasti omissa nimissään.


title: L’Hôpitalin sääntö

text:
Olkoot funktiot formula_1 ja formula_2 jatkuvia ja derivoituvia välillä formula_3, missä formula_4 on avoin väli, joka sisältää pisteen formula_5.
Oletetaan lisäksi, että
Nyt l’Hôpitalin säännön mukaan seuraava on tosi: näiden funktioiden osamäärän raja-arvo formula_10 kohdassa formula_5 on sama kuin funktioiden derivaattojen osamäärän raja-arvo samassa kohdassa. Matemaattisin merkinnöin ilmaistuna saamme jälkimmäisestä lauseesta


title: L’Hôpitalin sääntö

text: Sääntöä voidaan soveltaa useita kertoja peräkkäin, mutta säännön soveltamisen ehdot on tarkastettava tällöin joka sovelluskerralla uudelleen. Sääntö muun muassa helpottaa raja-arvojen laskemista, kun funktioiden derivaattojen raja-arvot on helpompi laskea kuin itse funktioiden, etenkin kun derivaattojen arvot pisteessä formula_5 poikkeavat nollasta. Sääntö voidaan laajentaa myös koskemaan toispuoleisia sekä äärettömiä raja-arvoja.


title: L’Hôpitalin sääntö

text: Todistetaan l’Hôpitalin sääntö differentiaalilaskennan väliarvolauseen avulla.


title: L’Hôpitalin sääntö

text:
Määritellään formula_15, jolloin funktiot formula_16 ja formula_17 ovat jatkuvia pisteessä formula_14. Valitaan nyt piste formula_19 niin läheltä pistettä formula_14, että funktiot formula_16 ja formula_17 toteuttavat differentiaalilaskennan väliarvolauseen oletukset välillä formula_23 (tai formula_24, jos formula_25).
Nyt saadaan
missä formula_27 (tai formula_28, jos formula_25).
Lisäksi formula_30 jossain pisteen formula_14 ympäristössä (formula_32).
Differentiaalilaskennan väliarvolauseen mukaan
kun formula_34 on tarpeeksi pieni.
Kun nyt formula_35, niin myös formula_36, joten väite seuraa yllä olevasta yhtälöstä.
Sama on voimassa myös toispuoleisten raja-arvojen tapauksessa.


title: L’Hôpitalin sääntö

text:
Merkitään formula_38, jolloin todistus menee vastaavasti kuin tapauksessa 1.
Tällöin
Käytetään merkintää == osoittamaan l’Hôpitalin säännön soveltamista esimerkeissä.


title: Autódromo Hermanos Rodríguez

text: Autódromo Hermanos Rodríguez on moottorirata Méxicossa Meksikossa.


title: Autódromo Hermanos Rodríguez

text: Moottorirata nimettiin 1970-luvulla paikallisten kilpa-autoilijaveljesten Pedro ja Ricardo Rodríguez’n mukaan, alun perin radan nimi oli Magdalena Mixhuca. Vuonna 1993 silloisen radan viimeisen mutkan sisäpuolelle valmistui Foro Sol -baseballstadion. Nykyinen rata käy Foro Sol -baseballstadionin sisällä.


title: Autódromo Hermanos Rodríguez

text: Autódromo Hermanos Rodríguez sijaitsee 2 226–2 229 metriä merenpinnan yläpuolella. Normaalia ohuempi ilma aiheuttaa ongelmia autoille. Rata on pomppuinen johtuen sen sijainnista geologisesti aktiivisella alueella.


title: Autódromo Hermanos Rodríguez

text: Rata avattiin vuonna 1962 ja ensimmäinen virallinen Formula 1 -osakilpailu järjestettiin vuotta myöhemmin. Formula 1:siä ajettiin vuoteen 1970 asti, jolloin katsojien suuri määrä aiheutti turvallisuusongelmia. Rata avattiin uudestaan 1986. Remontin aikana radalle rakennettiin suuremmat turva-alueet, uusi varikkokompleksi sekä muuta turvallisuutta parantavia järjestelyjä.


title: Autódromo Hermanos Rodríguez

text: Champ Car -sarjaa radalla on ajettu vuosina 1980–1981 ja 2002–2007. NASCAR-sarjaa on ajettu radalla vuodesta 2004 alkaen.


title: Autódromo Hermanos Rodríguez

text: Rataa uusittiin Hermann Tilken johdolla vuosina 2014–2015 ja Formula 1 palasi radalle Meksikon GP:n merkeissä kaudella 2015.


title: Autódromo Hermanos Rodríguez

text: Radalla ajetaan myös FIA WEC -sarjan Méxicon 6 tunnin ajo ja Formula E:n Meksikon ePrix vuodesta 2016 alkaen.


title: Autódromo Hermanos Rodríguez

text: "Vuoden 1962 kilpailu oli epävirallinen Formula 1 -sarjan osakilpailu."


title: Modaliteetti

text: Modaliteetti (< ) merkitsee jonkin asian tai tapahtuman laatua.


title: Modaliteetti

text: Ontologiassa modaliteetti tarkoittaa olemisen tapaa, esimerkiksi välttämätön, sattumanvarainen (kontingentti) tai mahdollinen. Logiikassa arvostelmat voidaan jakaa varmuusasteensa mukaan kolmeen modaliteettiin: "problemaattisiin" (mahdollinen), "assertorisiin" (aktuaalinen) ja "apodiktisiin" (välttämätön).


title: Modaliteetti

text: Psykologiassa modaliteetilla tarkoitetaan yleensä aistikanavaa, esimerkiksi näkö, kosketus tai kuulo. Lääketieteellisessä tekniikassa ja radiologiassa modaliteetti tarkoittaa erilaisia menetelmiä, joilla tutkimus voidaan suorittaa, esimerkiksi röntgenkuvaus, magneettikuvaus tai ultraääni.


title: Modaliteetti

text: Ontologiassa olevaa voidaan jaotella paitsi kategorioihin eli entiteettiluokkiin myös modaliteetteihin eli olemisen tapoihin. Eri modaliteetteja ovat mahdollinen, kontingentti ja välttämätön. Aristoteles erotteli toisistaan lisäksi aktuaalisen ja potentiaalisen olevan.


title: Modaliteetti

text: Se, miten modaliteetteja on tulkittu, on muuttunut filosofian historiassa vähitellen.


title: Modaliteetti

text: Modaliteetit voidaan määritellä suhteessa toisiinsa seuraavasti (missä "a" on entiteetti, kuten esim. olio, väittämä tai asiaintila):Tällainen tulkinta on synkroninen: sen mukaan tapahtumien kululle on olemassa aitoja vaihtoehtoja. Tämän johdosta modaliteetteja tutkitaan nykyisin mahdollisten maailmojen avulla.


title: Modaliteetti

text: Antiikin aikana modaliteetit tulkittiin yleensä "diakronisesti" eli suhteessa aikaan seuraavasti:Esimerkiksi Aristoteleelle mahdollisuus yllä annetussa merkityksessä ei ollut aitoa mahdollisuutta — aito mahdollisuus oli sellaista, joka oli kontingenttia, mutta ei välttämätöntä eikä mahdotonta. Ajan suhteen tehty tulkinta tarkoitti, että jokainen aito mahdollisuus toteutuu joskus (runsauden periaate).


title: Modaliteetti

text:
Aktuaalisuus ja potentiaalisuus ovat Aristoteleen metafysiikan ja luonnontieteen peruskäsitteitä, jotka liittyvät muutokseen.
Aristoteleelle muutos oli potentiaalisen tulemista aktuaaliseksi, potentiaalisen tarkoittaessa olion kykyä tai mahdollisuutta tulla joksikin ja aktuaalisuuden tarkoittaessa olion nykyistä tilaa. Hänen filosofiassaan aito mahdollisuus (kontingenssi) ja potentiaalisuus käytännössä samaistuivat toisiinsa.


title: Modaliteetti

text: Apodiktinen arvostelma on sellainen arvostelma, joka on välttämättä tosi. "Apodiktisuus" (, ”todistettavissa oleva”) tarkoittaa ehdotonta varmuutta, epäilemättömyyttä.


title: Modaliteetti

text: Assertoriset arvostelmat väittävät vain, että jokin asiantila on tosi tai epätosi.


title: Modaliteetti

text: Problemaattiset arvostelmat väittävät vain, että jokin on mahdollista.


title: Modaliteetti

text: Esimerkiksi arvostelma ”2 + 2 = 4” on apodiktinen, arvostelma ”Helsinki on suurempi kuin Lappi” on assertorinen, ja arvostelma ”yritys voi olla varakkaampi kuin valtio” on problemaattinen.


title: Modaliteetti

text: Aristoteelisessa logiikassa ”apodiktinen” on ”dialektisen” vastakohta: tieteellinen todistaminen asettuu todennäköisyyksiin ja mahdollisuuksiin liittyvää päättelyä vastaan. Immanuel Kant asetti apodiktisen assertorista ja problemaattista vastaan teoksessaan "Puhtaan järjen kritiikki".


title: Purjo

text: Purjo eli purjosipuli ("Allium porrum") on sipulin sukuinen mauste- ja vihanneskasvi. Sen lehtien tyvi kasvaa lieriönmuotoiseksi tupeksi, joka pysyy valkoisena, kun se pidetään maan alla multaamalla purjopenkkiä. Valkoisen osan pituuden perusteella määritellään purjon laatuluokitus.


title: Purjo

text: Purjo on maultaan muita sipuleita miedompi, ja siinä on vain vähän rikkiyhdisteitä. Raakana se on kitkerää, ja se kannattaakin aina kypsentää, ryöpätä tai kuullottaa. Yleensä purjosta käytetään ruoanvalmistukseen sen valkea osa. Vihreä osa sopii liemiin makua antamaan. Purjo on monien urheilijoiden suosikki siitä saatavan nopean energian vuoksi.


title: Purjo

text: Purjoa käytetään paljon liemissä, keitoissa ja piiraissa. Klassisia reseptejä ovat muun muassa ranskalainen purjo-perunasosekeitto eli vichysoisse, italialainen purjokeitto eli crema di porri, perinteinen purjopata ja kreikkalainen marinoitu purjo.


title: Circuit de Pedralbes

text: Circuit de Pedralbes oli katurata Pedralbesin kaupunginosassa Barcelonassa. Rata valmistui kaupungin läntiselle esikaupunkialueelle 1946, jossa ajettiin samana vuonna Penya Rhinin Grand Prix. Siellä ajettiin Formula 1 -luokan Espanjan Grand Prix kahdesti; 1951 ja 1954. Le Mansissa vuonna 1955 tapahtuneen onnettomuuden jälkeen radalla ei ole tiukentuneiden turvallisuussäädösten vuoksi ajettu.


title: Hirtshals

text: Hirtshals on satamakaupunki Tanskan pohjoiskärjessä Vendsyssel-Thyn saarella, Pohjois-Jyllannissa. Kaupungin asukasluku on 6 140 (2012). Se oli aiemmin itsenäinen kunta, jossa oli 14 088 asukasta vuonna 2005. Vuonna 2007 Hirtshals yhdistettiin Hjørringin kuntaan.


title: Hirtshals

text: Hirtshalsissa on Pohjanmeri-museo, jonka yhteydessä on kurssikeskus. Pohjanmerimuseo on merkittävä matkailukohde, jossa on yksi Euroopan suurimmista yleisöakvaarioista. Akvaario on erikoistunut Pohjanmeren biotooppien esittelyyn ja sen yleisöaltaissa on 4,5 miljoonaa litraa vettä.


title: Hirtshals

text: Hirtshalsista on lauttayhteys Color Linen lautoilla Osloon, Kristiansandiin ja Larvikiin. Toinen lauttayhtiö, Fjord Line hoitaa nykyään liikennettä Bergeniin ja Stavangeriin. Hirtshals on myös merkittävä kalasatama. Hiekkarantoineen ja lukemattomine vuokramökkeineen Hirtshals on suosittu lomailukohde, jossa käy etenkin norjalaisia ja saksalaisia turisteja.


title: Hirtshals

text: Hirtshalsista etelään johtava rautatie yhdistyy Hjørringin kaupungissa Aalborgin ja Frederikshavnin väliseen rataosuuteen


title: Koiranheisi

text: Koiranheisi ("Viburnum opulus"), kansanomaisesti myös koiranheisipuu, on puuvartinen pensas, joka kuuluu tesmayrttikasvien heimoon ja heisien sukuun. Koristekasvina viljelty lumipallopensas eli lumipalloheisi on sen lajike.


title: Koiranheisi

text: Koiranheisi kasvaa korkeintaan 4-metriseksi haarovaksi pensaaksi. Koiranheiden kuori on vaaleanharmaa ja kukinnot valkoisia. Lehdet ovat erikoisen näköisiä eikä sitä helposti sekoita muihin pensaisiin. Lehtilapa on muutaman sentin levyinen ja 3- tai 5-liuskainen. Kukinnot ovat muodoltaan lähinnä puolipallomaisia. Niiden keskiosassa on pieniä, kellanvalkeita, kaksineuvoisia kukkia, ja reunalla suuria, valkoisia, neuvottomia kukkia. Marja on kypsänä punainen. Kasvia on pidetty myrkyllisenä, mutta se ei sitä ole. Se on lääkekasvi. Etelä-Karjalassa koiranheiden pakkasen imeltämiä marjoja on syöty ennen sokerin käytön yleistymistä. Venäjällä koiranheisi on paikoin suosittu, terveysvaikutteinen marjakasvi, josta on saatavana myös lajikkeita.


title: Koiranheisi

text: Koiranheisi on yleinen koristepensas, erityisesti sen lajike lumipalloheisi ("Viburnum opulus" 'Roseum'). Lumipalloheidellä on pallomaiset 5–8 cm levyiset kukinnot, jotka koostuvat pelkästään neuvottomista kukista. Koska kukista ei muodostu siementä, lumipalloheittä lisätään kasvullisesti, eikä se yleensä leviä luontoon.


title: Koiranheisi

text: Koiranheisi esiintyy havumetsävyöhykkeen eteläosasta etelään koko Euroopassa, paitsi välimerenilmaston alueella ja Kaakkois-Euroopan aroilla. Aasiassa levinneisyys ulottuu samalla kasvillisuusvyöhykkeellä Baikaljärven tienoille. Itä-Aasiassa ja Pohjois-Amerikassa kasvaa muotoja, jotka ovat koiranheidelle läheistä sukua.


title: Koiranheisi

text: Koiranheisi kasvaa Etelä-Suomen ravinteikkailla mailla lehdoissa, puronvarsilla ja metsänreunoissa. Se on yleinen Suomenselän itä- ja eteläpuolella ja esiintyy harvinaisempana pohjoisessa Kainuuseen, Pohjois-Pohjanmaalle ja Lounais-Lappiin asti.


title: Koiranheisi

text: Lumipalloheidellä on tunnetusti herkästi kirvoja. Vakavampaa on, että nämä papukirvat ovat osoittautuneet perunan eräitä lajikkeita vakavasti uhkaavan Y-viruksen väli-isänniksi. Esimerkiksi tunnettujen siemenperunan viljelyalueiden Tyrnävän ja Limingan alueilla papukirva talvehtii tiettävästi vain heisillä.


title: Peter Drost

text: Peter Willem Drost (s. 25. helmikuuta 1958, Amersfoort, Utrecht), on entinen alankomaalainen vapaauimari, joka osallistui kaksiin olympialaisiin, vuoden 1980, ja vuoden 1984 olympialaisiin. Drostin veli Frank Drost on myös entinen olympiauimari.


title: Peter Drost

text: 1980 Kesäolympialaisissa Drost osallistui 200 metrin vapaauintiin (karsiutui alkuerissä, aika 1.55,41), ja 4x200 metrin vapaauintiviestiin (joukkueella Cees Vervoorn, Drost, Cees Jan Winkel, ja Fred Eefting, karsiutuivat alkuerissä, aika 7.42,85).


title: Peter Drost

text: 1984 Kesäolympialaisissa Drost osallistui 4x200 metrin vapaauintiviestiin (joukkueella Frank Drost, Hans Kroes, Peter Drost ja Edsard Schlingemann, 7.sija, aika 7.26,72).


title: Barry Beck

text: Barry Beck (s. 3. kesäkuuta 1957 Vancouver, Brittiläinen Kolumbia) on entinen kanadalainen jääkiekkoilija. Hänet varattiin 1977 sekä NHL- että WHA-liigojen varaustilaisuuksissa. Hän aloitti ammttilaisuran jälkimmäisen sarjan New Westminster Bruins -joukkueessa. Sittemmin hän siirtyi NHL:ään, ensin Colorado Rockiesiin ja sitten New York Rangers ja Los Angeles Kingsiin. Hän lopetti pelaamisen vuonna 1990.


title: Barry Beck

text: Beck pelasi NHL-tähtijoukkueessa 1979 Challenge Cupissa. Hän oli New York Rangersin kapteenistossa vuosina 1980–1986.


Maantiejuoksun maailmanmestaruuskilpailut olivat kansainvälisen yleisurheiluliiton IAAF:n järjestämät kilpailut, joissa kilpailtiin maantiejuoksun maailmanmestaruudesta. Kilpailut järjestettiin vuosina 2006 ja 2007. Ne korvasivat aikaisemmin järjestetyt puolimaratonin maailmanmestaruuskilpailut, mutta vuodesta 2008 lähtien puolimaratonin maailmanmestaruuskilpailut korvasivat puolestaan maantiejuoksun maailmanmestaruuskilpailut. Kilpailusarjoja olivat miesten ja naisten henkilökohtaiset sekä joukkuekilpailut. Joukkuekilpailussa maan kolmen parhaiten sijoittuneen juoksijan ajat laskettiin yhteen. Kilpailumatkana oli vuonna 2006 20 kilometriä ja vuonna 2007 puolimaraton.


title: Maantiejuoksun maailmanmestaruuskilpailut

text: Vuosina 1983–1991 järjestettiin naisten maantiejuoksun maailmanmestaruuskilpailut.


title: Autodromo Riccardo Paletti

text: Autodromo Riccardo Paletti on moottorirata Varanossa Parman provinssissa, Italiassa. Sitä käytetään enimmäkseen testaamiseen. Se on nimetty italialaisen Formula 1 -kuljettaja Riccardo Palettin mukaan, joka kuoli Montrealissa 1982 Kanadan GP:ssä.


title: Marcello Gandini

text: Marcello Gandini (s. 28. elokuuta 1938) on tunnettu italialainen automuotoilija. Kapellimestarin pojaksi syntynyt Marcello Gandini teki uransa alussa töitä itsenäisenä muotoilijana, mutta siirtyi vuonna 1965 kuuluisalle Bertonelle töihin.


title: Marcello Gandini

text: Jo vuonna 1966 Gandini suunnitteli espanjalaisen taisteluhärän mukaan nimetyn Lamborghini Miuran. Tämän jälkeen hän suunnittelu Lamborghinin lisäksi muun muassa Alfa Romeo Montrealin (1967) ja Lancia Stratoksen (1971). 1970-luvulla Gandini muotoili futuristisen Lamborghini Countachin. Suunnittelija palasi itsenäiseksi muotoilijaksi 1980-luvun alussa, kun oli irtisanoutunut pääsuunnittelijan pallilta Bertonelta. Gandinin muotoilua on luonnehdittu dramaattiseksi ja aggressiiviseksi. Tunnusomaisimpia piirteitä Gandinin luomuksissa ovat aerodynaaminen ja matala profiili.


title: Hjørring

text: Hjørring on Tanskassa Pohjois-Jyllannin alueella sijaitsevan Hjørringin kunnan keskustaajama. Vuoden 2012 alussa taajamassa oli 24 867 asukasta.


title: Hjørring

text: Hjørringin kaupunki sijaitsee Vendsyssel-Thyn saarella Jyllannissa. Se on Tanskan vanhimpia kaupunkipaikkoja, joka on perustettu 1243. Suuri tulipalo tuhosi kaupungin vanhaa rakennuskantaa pahoin vuonna 1819. Arkeologisten löytöjen mukaan alueella on ollut asutusta jo 10 000 vuotta sitten.


title: Lehtokuusama

text: Lehtokuusama ("Lonicera xylosteum") on puuvartinen pensas, joka kuuluu kuusamakasvien heimoon.


title: Lehtokuusama

text: Lehtokuusama on matala pensas, joka kasvaa 1,5–2 metriä korkeaksi. Oksat harittavat ja kasvavat vastakkain, kuori on vaaleanharmaa. Oksat ovat onttoja. Lehdet muistuttavat korpipaatsaman lehtiä, mutta ovat harmahtavia ja karvaisia sekä kasvavat vastakkain. Kukat ovat vaaleankeltaisia. Marjat ovat punaisia ja myrkyllisiä sekä kasvavat pareittain ja ovat tyvestä yhteenkasvaneita.


title: Lehtokuusama

text: Lehtokuusama esiintyy yleisenä Hämeessä ja Ahvenanmaalla, harvalukuisempana muualla Etelä- ja Keski-Suomessa. Se vaatii ravinteikkaan kasvupaikan ja kasvaa lehdoissa. Koristepensaanakin se on melko tavallinen. Se on muiden kuusamien tapaan myrkyllinen laji, mutta sitä on käytetty lääkekasvina.


title: Regression

text: Regression on thrash metal -yhtye The Macheten esikoisalbumi, joka julkaistiin 24. elokuuta 2005. Koska basisti Antti Vajantoa ei ollut vielä levyn äänitysten alkuun mennessä kiinnitetty yhtyeeseen, kitaristi Santtu Hämäläinen soitti levylle bassoraidat.


title: Regression

text: Albumi nousi Suomen virallisen listan sijalle 32.


title: Othello (lautapeli)

text: Othello on lautapeli, jota pelataan 8x8-ruutuisella laudalla asettelemalla ja kääntämällä kaksipuolisia, kiekkomaisia nappuloita, joiden toinen puoli on musta ja toinen puoli valkoinen. Sen keksi kaksi englantilaista, Lewis Waterman ja John W. Mollet, n. 1880-luvulla. Pelin tarkoituksena on saavuttaa enemmistö oman värin nappuloita pelin lopussa. Peli tunnetaan myös nimellä Reversi.


title: Othello (lautapeli)

text: Othellon pelaamisesta järjestään sekä SM-, että MM-kisoja. Othellon SM-kisoja on viime vuosina järjestetty Helsingin Shakkikodissa. SM-kisojen parhailla on mahdollisuus osallistua MM-kisoihin.


title: Othello (lautapeli)

text: Pelistä on julkaistu myös matkaversioita.


title: Othello (lautapeli)

text: Alussa asetetaan neljä nappulaa laudan keskelle siten, että vierekkäisistä nappuloista on eri värinen puoli ylöspäin. Mustalla pelaava aloittaa.


title: Othello (lautapeli)

text: Pelaajan on vuorollaan asetettava yksi nappula tyhjään ruutuun oma väri ylöspäin siten, että uusi nappula "rajaa" yhden tai useamman vastustajan värisen nappulan oman väristen nappuloiden väliin joko suoraan tai viistoon. Näin "vallatut" nappulat käännetään toisin päin ja vuoro siirtyy toiselle pelaajalle.


title: Othello (lautapeli)

text: Samalla vuorolla voi vallata nappuloita useisiin suuntiin. Kaikki rajatut vastustajan nappulat on käännettävä.


title: Othello (lautapeli)

text: Mikäli siirto aiheuttaa omien nappuloiden rajautumisen vastustajan nappuloiden väliin, näin syntynyttä rajausta ei käännetä vastustajan väriseksi.


title: Othello (lautapeli)

text: Mikäli pelaaja ei voi tehdä siirtoa joka oikeuttaa kääntämään nappuloita, vuoro jää väliin.


title: Othello (lautapeli)

text: Kun kaikissa ruuduissa on nappula tai yhteenkään vapaaseen ruutuun ei voi enää laittaa nappulaa, on se pelaaja voittanut, jonka värisiä nappuloita laudalla on eniten.


title: Othello (lautapeli)

text: Nykyään othello-tietokoneohjelmat ovat tasoltaan ihmisiä parempia. Yksi parhaimmista on WZebra. Logistello on voittanut useita othello-ohjelmien kisoja. Sen tekijä, Michael Buro on koulutukseltaan tilastomatemaatikko. Logistellon ja käytännössä kaikkien muidenkin hyvien othello-ohjelmien evaluointifunktio perustuu rivien ja nurkka-alueiden muodostamiin 8-10 ruudun alueisiin ja niistä tunnistettaviin asetelmiin ().


title: Lancaster

text: Lancaster -sana on yleensä johdettu englantilaisen Lancaster-kaupungin nimestä. Se voi viitata myös seuraaviin asioihin:


title: Fiorano Circuit

text: Fiorano Circuit on moottorirata Maranellossa, Italiassa. Se on Ferrarin omistama yksityinen testirata. 1972 valmistuneella radalla F1 -auton huippunopeudet ovat noin 290 km/h ja keskinopeus 160 km/h. Rata muistuttaa monia Euroopan kilparatoja.


title: Kankaisten kartano

text: Kankaisten kartano () on Maskussa sijaitseva säteritila, josta on mainintoja jo 1300-luvulta lähtien. Se on kuulunut Djeknien, Hornien suvuille, Fredesköldeille ja Aminoffien suvuille. Henrik Klaunpoika Horn rakennutti paikalle kivisen linnan 1500-luvulla. Beata Sofia Bock a.d.H Suddenbach omisti Kankaisten 1729–1739. Linnaa korjattiin perusteellisesti 1763–1764 ja 1935. Museovirasto määritteli sen vuonna 2009 yhdeksi Suomen valtakunnallisesti merkittävistä rakennetuista kulttuuriympäristöistä. Kartanon omistukseensa hankkineen valtiopäivämies Nils Fredensköldin saman niminen poika kuoli kartanon tulipalossa 1819.


title: Kankaisten kartano

text: Päärakennuksen vanhimmat osat ovat peräisin 1400-luvulta. Tilan 350 hehtaarin pinta-alasta puolet on metsää ja puolet viljelysmaita. Päärakennuksen lisäksi tilalla on kuusi muuta rakennusta.


title: Kankaisten kartano

text: Kartanossa syttyi tulipalo 1819 kun Nils Fredensköld nukahti kirjojen ääreen ja unohti sammuttaa kynttilät. Suurin osa kartanon arkistosta tuhoutui ja myös esimerkiksi Maskun vanhimmat kirkonkirjat.


title: Kankaisten kartano

text: Kartanon omistaja Stiftelsen för Åbo Akademi on myymässä sen Tractatus Properties Oy:lle, jonka taustalla on Raisio Oyj:n aiempi johtaja Matti Rihko. Kauppa toteutuu lokakuussa 2018.


title: Bangor (Wales)

text: Bangor on kaupunki Pohjois-Walesissa. Vuonna 2011 siellä oli noin 16 400 asukasta, joihin ei ole laskettu mukaan kaupungissa toimivan Bangorin yliopiston noin 10 000 opiskelijaa.


title: Bangor (Wales)

text: Bangor sijaitsee Walesin luoteisosassa. Se on Angleseyn saaren muusta Walesista erottavan kapean Menainsalmen rannalla. Kaupungin pinta-ala on 6,49 neliökilometriä.


title: Bangor (Wales)

text: Monien brittiläisten rannikkokaupunkien tapaan Bangorissakin on pitkä laituri, joka on iltakävelyiden ja seuraelämän keskus. Tämä 472 metriä pitkä rakennelma oli romahtamaisillaan ja aiottiin purkaa vuonna 1974, mutta kaupunkilaisten vaatimusten ja anteliaiden rahankeräysten takia se säilytettiin ja kunnostettiin.


title: Bangor (Wales)

text: Kaupungin itäreunalla on Penrhynin satama, joka oli merkittävä kattolaattojen vientisatama siihen aikaan, kun monien kaupunkitalojen katot ympäri maailmaa katettiin walesilaisella saviliuskeella.


title: Bangor (Wales)

text: Kaupungin historia alkaa Bangorin luostarin rakentamisesta 500-luvun alkupuolella. Nimi Bangor tulee kymrinkielisestä paaluvarustusta tarkoittavasta sanasta; luostarin paikalla lienee ollut aiemmin jonkinlainen suojapaikka lähiseudun asukkaille. Luostarin ja kirkon perusti pyhä Deiniol, ja se oli kelttikristillisyyden keskuspaikkoja.


title: Bangor (Wales)

text: Luostarin paikalle rakennettiin 1100–1200-luvuilla Deinoille omistettu katedraali. Sitä on muokattu vuosisatojen kuluessa, eikä siinä sen nykyisessä muodossa näy jälkiä kaikkein vanhimmista rakenteista. Katedraalia vauroittivat normannit, Englannin kuningas Juhana Maaton ja 1400-luvun alussa walesilainen kapinajohtaja Owain Glyndŵr.


title: Bangor (Wales)

text: Bangorin valtuusto perustettiin kuninkaallisella määräyksellä vuonna 1883. Suurin osa kunnallisista vastuista siirrettiin vuonna 1974 Arfonin hallintopiirille, mutta samana vuonna Bangor sai kuningatar Elisabet II:lta kaupunginoikeudet.


title: Bangor (Wales)

text: Bangorissa oli vuoden 2011 väestönlaskennan mukaan 16 358 asukasta. Väestöstä 39,7 prosentilla oli kymri-identiteetti. Brittiläiseksi itsensä koki 18,8 prosenttia ja englantilaiseksi 16,9 prosenttia väestöstä.


title: Bangor (Wales)

text: Bangorin asukkaista 36,4 prosenttia osasi vuoden 2011 väestönlaskennan mukaan puhua kymrin kieltä. Puhua, kirjoittaa ja lukea osasi 28,0 prosenttia bangorilaisista. Kymrin kieltä ei osannut 51,0 prosenttia väestöstä.


title: Bangor (Wales)

text: Kristittyjä bangorilaisista oli vuoden 2011 väestönlaskennassa 47,8 prosenttia bangorilaisista. Muslimien osuus oli 4,8 prosenttia, ja muiden uskontojen osuus 2,0 prosenttia. Uskonnottomia oli 38,0 prosenttia väestöstä.


title: Stratifikaatio

text: Stratifikaatiolla tarkoitetaan sosiologiassa yhteiskunnallista kerrostuneisuutta, hierarkiaa eli eriarvoistumista, jossa joillakin yhteiskunnan jäsenillä on etuoikeutettu asema vallan ja vaurauden perusteella. Kerrostuneisuus esiintyy monissa eri muodoissa. Jotkin jaon perusteet ovat hyvin vanhoja, kuten Intian kastijärjestelmä tai säädyt Euroopassa, toiset ovat myöhempää perua, kuten käsite yhteiskuntaluokka, joka alkoi muotoutua vasta kapitalismin myötä.


title: Stratifikaatio

text: Moderneissa länsimaisissa yhteiskunnissa kerrostuneisuutta määritellään yleensä tulotason perusteella. Esimerkiksi keskiluokalla tarkoitetaan yleensä hyvin toimeentulevia ihmisiä, jotka kokevat olonsa yhteiskunnassa taloudellisesti turvatuksi. Alaluokan ja yläluokan käsitteitä käytetään tavallisesti halventavassa merkityksessä. Kuitenkin tuloerojen kasvamisen myötä suomalaisessa luokkakeskustelussa on ryhdytty käyttämään termejä köyhät ja rikkaat niistä ihmisryhmistä, jotka eivät kuulu keskiluokkaan.


title: Stratifikaatio

text: Työväenluokka on historiallinen käsite, jolla viitataan alemman sosiaaliryhmän jäseniin, jotka tekevät ruumiillista työtä. Nykyisin määritteleväksi stratifikaation piirteeksi on muotoutunut työn pysyvyys; prekariaatti-käsite kuvaa tilapäisissä tai epätyypillisissä työsuhteissa olevien ihmisten luokkaa.


title: Stratifikaatio

text: Nykyisin yhteiskunnallista kerrostuneisuutta epätasa-arvoa pyritään selittämään erilaisten konfliktiteorioiden avulla.


title: Eeli

text: Eeli on miehen etunimi, joka on peräsin "korkeutta" tarkoittavasta heprean sanasta. Eeli on ollut käytössä myös useiden muiden nimien kuten Eliaan, Mikaelin ja Rafaelin lyhennettynä muotona. Eelin nimipäivä on 9. huhtikuuta, samoin kuin Eliaan. Suomessa on vuoden 2009 loppuun mennessä kaikkiaan 3 240 miestä ja noin 120 naista saanut nimen Eeli. Vuosina 2000–2009 nimi annettiin 1520 pojalle ja ainakin yhdelle tytölle.


title: St David’s

text: St David’s () on kaupunki Walesissa. Se on Yhdistyneen kuningaskunnan pienin kaupunki: Vuonna 2001 siellä oli 1 797 asukasta. Kaupunki on rakennettu St Davidin tuomiokirkon ympärille.


title: St David’s

text: St David’s oli keskiajalla suosittu pyhiinvaelluskohde; paavin antaman ohjeen mukaan kaksi pyhiinvaellusta St David’siin vastasi pyhiinvaellusta Roomaan ja kolme vastasi pyhiinvaellusta Jerusalemiin. Walesin suojeluspyhimys, Pyhä David (), on mahdollisesti syntynyt lähiseudulla. Hänen pyhäinjäännöksekseen uskottuja luita säilytettiin katedraalissa, joka sijaitsee Pyhän Davidin perustaman luostarin paikalla; katedraali on kuitenkin ryöstetty moneen kertaan. Katedraalin vieressä on piispanlinnan rauniot 1300-luvulta.


title: Monnoinen

text: Monnoinen () on kartano ja kylä Varsinais-Suomessa Lemussa nykyisen Maskun kunnan alueella. Kartanon lisäksi kylässä sijaitsee myös merkittävä osa Oukkulanlahden lintuvesialueesta.


title: Monnoinen

text: Kartano mainitaan jo 1300-luvun kirjoituksissa. Ensimmäinen asiakirjallinen lähde esiintyy vanhoissa asiakirjoissa vuodelta 1387, jolloin leskivaimo Thona on luovuttanut tilan Nousiaisten kirkonkellojen maksuksi, pelastaakseen hukkuneen poikansa sielun


title: Monnoinen

text: Kartanon oletetaan ehkä olleen myös katolisen kirkon ensimmäisten pyhäinjäännösten maihintulopaikka. Tilalla on kronikan mukaan asunut katolisen kirkon aikana myös kirkon oma sotaväki, kempit.


title: Monnoinen

text: Tila mainitaan usein keskiajalla, jolloin se oli milloin Turun piispojen, mm Turun tuomiokirkon piispan, Maunu II Tavastin hallinnassa, Turun tuomiokirkolla Naantalin Birgittalaisluostarilla, tai yksityisillä. Naantalin luostarin omistuksessa tila oli vuoteen 1477 saakka. Kirkolle lahjoitettu tila peruutettiin valtiolle 1500 luvun puolivälissä. Tämän jälkeen Monnoisista tuli Kustaa Vaasan karjakartano


title: Monnoinen

text: Juhana Herttuan aikaan kartano oli Lemun, Maskun ja Raision pitäjän voutikunnan keskuksena ja voudin asuinpaikkana Monnoinen lahjoitettiin 1565 pois kruunulta. Samalla Monnoinen menetti monet sen omistuksessa aiemmin olleet Lemunlahden saaret. Säterivapautta tila nautti vuodesta 1569. Suuren reduktion tila jälleen peruutettiin ja siitä perustettiin ratsuvelvollinen säteri. Rusthollin apuverotiloina olivat Nakkuan yksinäistila Vehmaalta ja Inkerannan Pietilä Taivassalosta. Tila ostettiin perinnöksi vuonna 1775. Monnoinen on ollut Bielke-, Leijonhufvud-, Oxenstierna-, Rehbinder-, Schauman-, Willebrand-, Ross- ja Hästesko-suvuilla, kunnes se 1800-luvun puoivälissä siirtyi talonpoikaiseen omistukseen.


title: Monnoinen

text: Tilan omistus siirtyi vuonna 1565 Hosgenskildin suvulle ja vuonna 1610 Abraham Lejonhufvudille. Se liitettiin 1618 Axel Oxenstiernan vapaaherrakuntaan, jonka jälkeen tila siirtyi Oxenstjernan pojalle Erik Oxenstiernalle. Kartano toimi myös Ruotsin kruunun mallitilana. Kaarle XI:n reduktion jälkeen Monnoinen muutettiin ratsuvelvolliseksi säteriksi ja sen omistivat aluksi Rehbinder- ja sittemmin Schauman-suku, myöhemmin professori Isak Ross ja hänen jälkeensä hänen vävynsä everstiluutnantti Bernt Fredrik Hästesko af Målagård. Omistus siirtyi tämän jälkeen talonpoikaisrusthollareiden käsiin.


title: Monnoinen

text: Tilan päärakennus on keskiajalla muurattu harmaasta kivestä ja on punatiilellä korotettu kaksikerroksiseksi 1700-luvun alkupuolella. Rakennus on sittemmin rapattu vuoden 1917 paikkeilla.


title: Monnoinen

text: Monnoisten kylä sijaitsee kartanon ympärillä, Oukkulanlahden rannalla. Kylä on pääosin maatalousvaltainen. Alavat ranta-alueet on raivattu pelloiksi, joiden keskellä sijaitsee useita metsäisiä mäkiä. Kylän metsissä ja rannoilla on komeita, jääkauden muovaamia silokallioalueita. Pääosin kylän rannat ovat kuitenkin matalia ja mutapohjaisia ruovikkorantoja.


title: Monnoinen

text: Kylän ja koko Lemun tärkein luonnonnähtävyys on Oukkulanlahden lintuvesialue. Se on noin 900 hehtaarin laajuinen Metsähallituksen kosteikko-life-ohjelmaan kuuluva Natura-alue, joka sijaitsee osin myös Askaisten ja Maskun alueella. Oukkulanlahdelle on rakennettu vuonna 2004 lintutorni Monnoisissa sijaitsevaan Kaidanpään niemeen sekä tornille johtava luontopolku. Polun alkupää on aivan kartanon tuntumassa.


title: Kirkon keskusrahasto

text: Kirkon keskusrahasto on Suomen evankelis-luterilaisen kirkon rahasto, josta rahoitetaan kirkon keskushallinnon kulut ja kirkon työntekijöiden eläkkeet. Keskusrahaston rahoittavat kirkon seurakunnat, jotka maksavat kirkkolain määräämää keskusrahastomaksua.


title: Kirkon keskusrahasto

text: Kirkon keskusrahaston hallituksena toimii kirkkohallitus.


title: Kirkon keskusrahasto

text: Kirkon keskusrahaston talousarvion ja tilinpäätöksen hyväksyy vuosittain Suomen evankelis-luterilaisen kirkon kirkolliskokous. Talousarvioesityksen laatii kirkkohallitus.


title: Kirkon keskusrahasto

text: Rahastolla on kirkolliskokouksen valitsemat tilintarkastajat


title: Kirkon keskusrahasto

text: Kirkon keskusrahaston tulot kerätään Suomen evankelis-luterilaisen kirkon seurakunnilta keskusrahastomaksuna. Seurakuntayhtymään kuuluvien seurakuntien osalta maksut maksaa seurakuntayhtymä.


title: Kirkon keskusrahasto

text: Seurakuntien keskusrahastomaksu jakautuu neljään osaan, joita ovat


title: Kirkon keskusrahasto

text: Perusmaksuna seurakunnat maksavat keskusrahastolle enintään 10 % viimeksi toimitetun kirkollisveron ja valtion kirkolle makseman yhteisöveron määrästä.


title: Kirkon keskusrahasto

text: Lisämaksuna enintään kaksikymmentä prosenttia valtion kirkolle maksaman yhteisöveron määrästä. Tämä maksu on seurakuntien tulojen mukaan progressiivinen ja sillä tasataan seurakuntien maksuosuuksia.


title: Kirkon keskusrahasto

text: Eläkemaksuna määrätyn prosenttiosuuden seurakunnan kunkin viranhaltijan palkan määrästä eläkkeiden ja perhe-eläkkeiden maksamista ja rahastoimista varten.


title: Kirkon keskusrahasto

text: Seurakunnat maksavat työkyvyttömyyseläkkeiden omavastuuosuutta niistä työkyvyttömyyseläkkeistä, joiden saajat ovat jääneet eläkkeelle kyseisestä seurakunnasta.


title: Kirkon keskusrahasto

text: Keskusrahaston varoillaKirkon keskusrahasto toimii kirkon eläkelaitoksena. Eläkelaitoksesta on säädetty erikseen omassa laissaan. Kirkon eläkkeistä on myös säädetty erikseen kirkon eläke- ja kirkon perhe-eläkelaissa.


title: Scandinavian Raceway

text: Scandinavian Raceway, joka yleisimmin tunnetaan sijaintipaikkansa Anderstorpin nimellä, on moottorirata Jönköpingin läänissä, Ruotsissa. Se rakennettiin 1968 suolle. 70-luvulla kilpailuista tuli erittäin suosittuja, kun Ronnie Peterson oli uransa huipulla. Radalla on pitkä suora, jota käytetään myös kiitotienä, sekä monia kallistettuja mutkia.


title: Scandinavian Raceway

text: Anderstorpissa ajettiin Ruotsin Grand Prix yhteensä kuusi kertaa. Ronnie Petersonin kuoltua Monzassa 1978 ja Gunnar Nilssonin menehdyttyä syöpään saman vuoden syksyllä kiinnostus Ruotsin GP:tä kohtaan kuitenkin väheni huomattavasti. Formula ykköset eivät radalle enää palanneet, mutta vuodesta 1979 eteenpäin radalla on ajettu vakioautokisoja ja muita autourheiluluokkia.


title: Alajuela

text: Alajuela on Costa Rican Alajuealan maakunnan pääkaupunki. 50 000 asukkaan kaupunki sijaitsee San Josén metropolialueella. Alajuela on Costa Rican kansallissankarin, Juan Santamarían syntymäkaupunki. Juan Santamaría International Airport, joka on San Josén alueen päälentokenttä, sijaitsee kolmen kilometrin päässä kaupungista.


title: Tampella

text: Oy Tampella Ab oli vuonna 1856 toimintansa aloittanut suomalainen pörssiyhtiö, joka harjoitti metalli-, metsä- ja tekstiiliteollisuutta. Yhtiö ajautui taloudellisiin vaikeuksiin 1980-luvun lopussa ja joutui silloisen rahoittajansa ja omistajansa Säästöpankkien Keskus-Osake-Pankin (SKOP) kanssa Suomen Pankin haltuun vuonna 1991. Sen jälkeen yhtiö pilkottiin ja myytiin osina. Yhtiön historia on merkittävä osa suomalaista teollisuushistoriaa.


title: Tampella

text: Osa Tampellan tehdasrakennuksista Tampereella on purettu. Tilalle on noussut uudisrakennuksia. Jäljelle jääneissä rakennuksissa toimivat muun muassa Pirkanmaan käräjäoikeus ja Museokeskus Vapriikki.


title: Tampella

text: Nimi Tampella tuli nimestä Tampereen Pellava- ja Rauta-Teollisuus Osake-Yhtiö.


title: Tampella

text: Vuonna 1844 Nils Johan Idman ja Carl August Ramsay perustivat Tammerkosken rannalle rautaruukin, joka sai nimekseen Tampereen masuuni. Ruukissa jalostettiin Viljakkalan Haverin kaivoksen tuottamaa rautamalmia. Heikkolaatuinen raaka-aine vaikeutti tuotantoa, ja sen tueksi rakennettiin masuunin viereen valimo valmistamaan patoja, pannuja ja uuninluukkuja. Ruukki menestyi huonosti ja perustajat myivät sen vuonna 1856 Seinäjoen ruukinpatruunalle Gustaf August Wasastjernalle, joka muutti masuunin konepajaksi.


title: Tampella

text: Vuonna 1856 varatuomari Adolf Törngren perusti pellavakehräämön ja -kutomon Tammerkosken rannalle. Laitos työllisti alusta lähtien satoja henkilöitä. Sen tavaramerkiksi muodostuivat damastiliinat, joiden suunnittelijoina oli suomalaisia taiteilijoita.


title: Tampella

text: Vuonna 1861 Tampereen konepaja ja Tampereen pellavakehräämö yhdistettiin Tammerfors Linne- & Jern-Manufaktur Aktie-Bolag -nimiseksi yhtiöksi (vuodesta 1938 alkaen Tampereen Pellava- ja Rauta-Teollisuus Osake-Yhtiö, sittemmin Oy Tampella Ab). Yhtiö menestyi aluksi huonosti ja sen omistajat tekivät vararikon. Yhtiön omaa selviytymistä pidetään sen hallituksen puheenjohtajaksi tulleen Alfred Kihlmanin ansiona.


title: Tampella

text: Tampereen konepajalla valmistettiin aluksi laivoja, puuhiomakoneita ja vesiturbiineja sekä vuodesta 1900 lähtien höyryvetureita.


title: Tampella

text: Yhtiön kolmanneksi toimialaksi tuli metsäteollisuus, kun Tampella perusti vuonna 1872 Tampereelle puuhiomon ja osti vuonna 1886 Inkeroisten puuhiomon. Inkeroisiin Tampella rakensi myöhemmin paperitehtaan, jota laajennettiin useaan otteeseen (nykyisiltä nimeltään Anjalan paperitehdas ja Inkeroisten kartonkitehdas).


title: Tampella

text: Tampella aloitti 1930-luvun alussa kranaatinheittimien valmistuksen. Paperikoneita ja kallioporakoneita alettiin valmistaa 1950-luvun alussa.


title: Tampella

text: Tekstiiliteollisuus laajeni vuonna 1934, kun Tampella osti vuonna 1898 perustetun Tampereen Puuvillatehdas Oy:n, jolla oli tehdas Tampereen Lapinniemessä. Koko Tampellan tekstiilituotanto siirrettiin Lapinniemeen vuonna 1977. Tampellan tekstiilitehtaiden toiminta päättyi 1980-luvun puolivälissä.


title: Tampella

text: Vuonna 1960 yhtiön nimeksi muutettiin Oy Tampella Ab. Tampella-nimi oli sitä ennen ollut pitkään käytössä yhtiön tuotemerkkinä.


title: Tampella

text: Tampella joutui 1970-luvun alkupuolelta alkaen pitkäaikaisiin talousvaikeuksiin, joita ei yrityksistä huolimatta onnistuttu ratkaisemaan. Yhtiön saneeraus alkoi 1970-luvun puolivälissä. Ensimmäisenä myytiin Tampellan omistamat kanadalaisen Eurocanin osakkeet Kymi Oy:lle ja Strömbergin osakkeet Suomen Yhdyspankille vuonna 1976. Samalla laadittiin pitkän aikavälin rationalisointiohjelma, joka ei kuitenkaan korjannut tilannetta. Vaikeudet pahenivat vuosi vuodelta. Yhtiötä rahoittanut Yhdyspankki piti kriisiyhtiö Tampellaa vakavana riskinä ja pelkäsi sen aiheuttavan merkittävät luottotappiot.


title: Tampella

text: 1980-luvun puolivälissä Säästöpankkien Keskus-Osake-Pankki (SKOP) ja sen lähiyhtiöt alkoivat ostaa Tampellan osakkeita. Yhdyspankki lähti kilpailemaan Tampellan omistuksesta ja osti osakkeita rinnan SKOP:n kanssa. Jonkin aikaa SKOP ja Yhdyspankki suunnittelivat yhdessä Tampellan pilkkomista ja osien myymistä, kunnes SKOP osti myös Yhdyspankin osuuden. SKOP otti myös vastuulleen kaikki Yhdyspankin lainat Tampellalle. Yhdyspankki kirjasi kaupasta myyntivoiton. Sille kauppa oli muutenkin edullinen: Tampella oli ollut pitkään niin vaikea ongelma-asiakas, ettei monikaan pankin entisistä johtokunnan jäsenistä voinut uskoa tapahtunutta todeksi. Kauppahintaa tärkeämpää Yhdyspankille oli, että 1,5 miljardin markan lainat siirtyivät SKOP:n vastuulle. Yhdyspankki oli arvioinut luottosummasta noin puolet tappioriskin alaiseksi.


title: Tampella

text: SKOPilla ei ollut selvää suunnitelmaa Tampellan suhteen, mutta se päätti lopulta pitää Tampellan ja kehittää siitä oman teollisuusryhmänsä kantayhtiön. Tampella oli pitkään ollut taloudellisissa vaikeuksissa. Se oli seisova, tappiollinen ja velkaantunut konglomeraatti. Yhtiöllä oli yhteensä 60 eri bisnestä ja 12 000 hengen henkilöstö. Toimitusjohtajaksi nousi Pekka Salo. Suunnan kääntämiseksi Tampella päätti keskittyä viiteen teollisuusryhmään. Ryhmät olivat paperi-, kartonki- ja sahateollisuus; pakkausteollisuus; kaivosteollisuus (Tamrock); massa- ja paperikoneteollisuus; sekä voimateollisuus. Työkaluiksi valittiin rajut investoinnit, tuotekehittely ja yritysostot. SKOP oli valmis satsaamaan huomattavia summia.


title: Tampella

text: Muutos alkoi menestyksekkäästi. Vuonna 1988 tulos ja liikevaihto paranivat huomattavasti. Investointeja kiihdytettiin niin suuriksi, että yksikään suomalaisyhtiö ei ollut koskaan investoinut niin paljon. SKOP aikoi viedä Tampellan yli-investointien avulla voittoon. Pelkästään 1988 investoinnit olivat 1,2 miljardia ja seuraavana vuonna 2,2 miljardia markkaa. Rahan keräämiseksi Tampella järjesti kolme osakeantia ja laski liikkelle muotiin tulleita optio- ja vaihtovelkakirjalainoja.


title: Tampella

text: Rahantulo pysähtyi, kun pörssi alkoi hiljetä vuoden 1989 lopulla. SKOP joutui nyt rahoittamaan Tampellaa lainalla. Summat olivat suuria ja Tampella velkaantui rajusti. Kannattavuus heikkeni. Tampella oli laajentunut markkinoille, jotka alkoivat romahtaa. Investointien jatkamien vei syvemmälle suohon.


title: Tampella

text: Tampella paini 1990-luvun alkaessa niin syvissä vaikeuksissa, ettei SKOP pystynyt enää rahoittamaan sitä. Velkaa oli 7 miljardia markkaa, omat varat vain 1,8 miljardia. Tampella ei voinut saada lisärahaa myymällä omaisuuttaan, koska kaikki myytävä oli jo myyty valtavien investointien rahoittamiseksi. Tampella päätettiin jakaa osiin, jotta osia voitaisiin myydä. Vuoden 1991 alusta Tampella jakautui viiteen osaan. Ne olivat metsäteollisuusyhtiö "Tampella Forest", paperikoneyhtiö "Tampella Papertech", voimakattilayhtiö "Tampella Power", kaivoskoneyhtiö "Tamrock" ja pakkausyhtiö "Tambox Europe".


title: Tampella

text: Talouskriisin vuoksi myös SKOP oli joutunut vakaviin talousvaikeuksiin. Lopulta Suomen Pankki otti SKOP:n haltuunsa 19.9.1991. Silloin Suomen Pankista tuli myös Tampellan pääomistaja.


title: Tampella

text:
Vuonna 1991 Tampellan puolustusvälineyksikkö ja Puolustusministeriön Vammaskosken tehtaat yhdistettiin Vammas Oy:ksi, josta tuli myöhemmin osa Patria Oy:tä. Tampella jäi yhtiöön vähemmistöosakkaaksi 22,3 % osuudella. Tampellan osuus myytiin vuonna 1997 Patria Oy:lle.
Tampellan metsäteollisuus (Tampella Forest Oy) ja pakkausteollisuus (Tambox Europe Oy) myytiin 1991 Enso-Gutzeit Oy:lle


title: Tampella

text: Vesiturbiinien valmistus (Oy Tamturbine Ab) ja kattiloiden valmistus (Tampella Power Oy) myytiin norjalaiselle Kvaernerille vuonna 1996. Yhdysvaltalainen General Electric osti Tamturbinen 1999 ja jatkoi toimintaa Tampereella nimellä GE Energy (Finland) Oy. Itävaltalainen Andritz osti vesiturbiiniliiketoiminnan GE:ltä ja GE Energy (Finland) Oy toimii nykyään nimellä Andritz Hydro Oy. Tampella Power yhdistettiin Kvaernerin Pulping & Power -divisioonaan. Vuonna 2006 Metso Oyj osti koko tämän divisioonan Kvaerneriltä, jolloin Tampellassa harjoitettu kattilavalmistus palasi takaisin suomalaisomistukseen.


title: Tampella

text: Paperikoneiden valmistus (Tampella Papertech Oy) myytiin Valmet Oy:lle vuonna 1992.


title: Tampella

text: Vuonna 1997 Tampellasta oli jäljellä enää vain kallioporakoneita valmistava tytäryhtiö Tampella Tamrock Oy. Ruotsalainen Sandvik Ab osti Tampellan osakekannan ja muutti yhtiön nimen ensin Tamrock Oy:ksi ja myöhemmin Sandvik Tamrock Oy:ksi. Vuonna 2006 yhtiön nimeksi tuli Sandvik Mining and Construction Oy. Yhtiö toimii edelleen Tampereella, Turussa ja Lahdessa.


title: Tampella

text: Vesiturbiinien valmistus aloitettiin 1856. Aluksi Tampella valmisti useita turbiinityyppejä, vuodesta 1923 pääasiassa Kaplan-turbiineja. Valtaosa Suomessa nykyään käytössä olevista turbiineista on Tampellan valmistamia Kaplan-turbiineja.


title: Tampella

text: Laivojen valmistus alkoi 1857 ja päättyi 1910. Ensimmäinen höyrylaiva rakennettiin talven 1857–58 aikana ja laskettiin vesille 1859. Kaikkiaan Tampella rakensi noin 60 alusta.


title: Tampella

text: Ensimmäinen puuhiomakoneen Tampella toimitti 1869 Fredrik Idestamin hiomolle Nokialle. Puuhiomakoneet säilyivät Tampellan konepajan keskeisinä tuotteina hyvin pitkään; vielä 1960-luvulla Tampella oli maailman suurimpia puuhiomakoneiden valmistajia. Esimerkiksi historiallisesti arvokkaalla Vääräkosken kartonkitehtaalla Ähtärissä on 3 Tampellan 1940-luvulla valmistamaa kylmähiomakonetta.


title: Tampella

text: Höyryvetureiden valmistus alkoi 1898, kun Valtionrautatiet tilasi yhtiöltä 40 veturia. Vuoteen 1957 mennessä, jolloin vetureiden tuotanto päättyi, Tampella oli valmistanut yli 900 veturia. Suurin Tampellan valmistama veturityyppi oli raskas tavarajunaveturi Tr1, lempinimeltään Risto.


title: Tampella

text: Höyrykattiloiden valmistus alkoi laivakattiloilla, sen jälkeen tehtiin veturikattiloita. Voimalaitoskattiloiden valmistus alkoi 1930-luvun alussa ulkomaisilla lisensseillä. Sellutehtaiden soodakattiloista tuli keskeinen tuote 1960-luvulta alkaen. Soodakattiloiden ohella Tampella valmisti sellutehtaiden talteenottolaitoksia.


title: Tampella

text: Tampellan asetuotanto alkoi 1932 kevyiden 80 mm:n kranaatinheittimien valmistuksella ja sitä seurasi raskaiden kranaatinheittimien valmistus 1930-luvun lopusta alkaen. Tykkejä Tampella valmisti sotavuosina Boforsin lisenssillä (mallit 37K/36 ja 105H/37). Ensimmäinen täysin suomalainen kenttätykki (122 K 60) valmistui 1960. Tampellan 1980-luvulla valmistama kanuuna 155 K 83 on edelleen Suomen kenttätykistön pääase.


title: Tampella

text: Sota-aikana Tampellan aseosaston pääasiallinen työ oli omien ja sotasaaliina saatujen tykkien korjaus.


title: Tampella

text: Vuosina 1950–1974 Tampellalla oli israelilaisten kanssa Soltam-niminen yhteisyritys aseiden valmistusta ja markkinointia varten.


title: Tampella

text: Lentokonemoottoreita Tampella valmisti 1930-luvulta sotavuosien loppuun. Sota-aikana valmistusohjelmassa olivat myös lentopommit.


title: Tampella

text: Höyryvetureiden valmistuksen päätyttyä 1957 Tampella alkoi valmistaa vetureiden dieselmoottoreita saksalaisen MAN AG:n (nykyään MAN SE) ja ranskalaisen Alsthomin (nykyään Alstom) lisensseillä.


title: Tampella

text: Sota-aikana Tampella valmisti Outokumpu Oy:lle kallioporakoneiden varaosia ja ryhtyi sodan jälkeen suunnittelemaan omaa porakonemallia. Kone valmistui 1952 ja siitä tuli vähitellen menestystuote. Porakoneiden ohella Tampellan porakoneyksikkö (Tampella Tamrock Oy) valmisti porausjumboiksi kutsuttuja, usean poran käsittäviä porausvaunuja ja paineilmakompressoreita. Tamrock valmisti myös kaivoskuormaajia. Tamrockin osti ruotsalainen Sandvik AB.


title: Tampella

text: Paperi- ja kartonkikoneiden tuotanto alkoi vuonna 1952. Paperikoneiden valmistajana Tampella oli Valmetin, Wärtsilän ja A. Ahlström Osakeyhtiön kilpailija. Vuonna 1969 solmittiin TVW-yhteistyösopimus Tampellan, Valmetin ja Wärtsilän kesken. Sopimuksen mukaan kukin yhtiö erikoistui tietyn tyyppisiin koneisiin. Tampellan vastuulle tuli kartonkikoneet. Lisäksi muodostettiin yhteinen TVW-markkinointiorganisaatio.Tampella Forest valmisti paperia ja kartonkia Heinolan ja Inkeroisten kartonkitehtaalla, Anjalan paperitehtaalla sekä sellua Tolkkisten sellutehtaalla. Tolkkisten tehdas muutettiin myöhemmin sahaksi. Lisäksi Tampellalla oli Barcelonassa vuosina 1969–1994 Tampella Española -niminen kartonkitehdas. Tehtaassa valmistettiin kartonkia yhdellä 4 metriä leveällä kartonkikoneella. Metsäteollisuus myytiin Ensolle vuonna 1994.


title: Tampella

text: Pääosa Tampellan tehtaista toimi vuodesta 1844 aina 1990-luvulle saakka Tampereen keskustassa, Tammerkosken yläjuoksun itärannalla sijainneella noin 25 hehtaarin laajuisella tontilla. Alueen ensimmäinen tehdasrakennus oli vuonna 1844 rakennettu masuuni. Nykyään alue ei enää ole teollisuuskäytössä, mutta monet vanhoista rakennuksista ovat yhä jäljellä. Monia Tampellan rakennuksia suunnitteli arkkitehti Georg Schreck. Hänen käsialaansa on muun muassa uusrenessanssipalatsi Tampellan juhlatalo.


title: Tampella

text: Vuonna 1989 Tampella päätti siirtää teollisuustoimintansa pois alueelta, mikä tapahtui vähitellen vuoteen 2000 mennessä. Tampella ja Tampereen kaupunki järjestivät vuosina 1990–1991 arkkitehtikilpailun alueen suunnittelusta. Sen voitti arkkitehtitoimisto Helamaa-Heiskanen, ja alueen uusi asemakaava vahvistettiin vuonna 1995. Alueella on nykyisin Tampellan kaupunginosa. Kaupunginosan tunnusmerkkinä on entisen tehdasrakennuksen, nykyisen oikeustalon, katolla sijaitseva tehtaan vanha ”Tampella”-kyltti.


title: Tampella

text: Vanhoja rakennuksia on säilytetty noin 60 000 kerrosneliömetriä, minkä lisäksi uusia, pääasiassa asuintaloja, on rakennettu noin 140 000 kerrosneliömetriä. Näsijärven rantaan, Herrainmäen puistoalueen ja Porin radan pohjoispuolelle, on 2010-luvulla alettu rakentaa uutta Ranta-Tampellan aluetta. Se nousee täyttömaalle.


title: Tampella

text: Alaverstaan, veturikokoonpanohallin, varastojen, sekä pajan ja kosken välillä olleen raaka-ainevaraston yhdisti kapearaiteinen rata, jolla nelipyöräisillä vaunuilla kuljetettiin valmiita kappaleita ja raaka-aineita. Koska hevosia ei sodan aikana ollut käytössä, vaunuja työnsivät venäläiset sotavangit.


title: Ripon

text: Ripon on kaupunki Yorkshiressa. Se on Englannin neljänneksi pienin kaupunki (city) vuonna 2001 siellä asui 16 468 henkeä. Kaupungissa on katedraali ja sotilastukikohta. Siellä on aiemmin ollut luostari, tekstiiliteollisuutta ja rautatieasema. Skottien vallatessa Englantia vuonna 1318 Ripon säästyi tuhoilta, tarinan mukaan siksi, että se maksoi tuhannen markan lahjuksen välttyäkseen polttamiselta.


title: Bror Wahlroos

text: Bror Arne Napoleon ”Buntta” Wahlroos (21. tammikuuta 1928 Turku – 12. tammikuuta 2007 Hyvinkää) oli suomalainen talouselämän vaikuttaja. Hän toimi eri teollisuusyritysten ja yhteisöjen johtotehtävissä 1947–1968 sekä kauppa- ja teollisuusministeriön kansliapäällikkönä vuosina 1969–1992. Koulutukseltaan hän oli lakitieteen lisensiaatti. Wahlroos tunnettiin värikkäänä persoonana. Sampo Oyj:n konsernijohtaja Björn Wahlroos on Bror Wahlroosin poika. Bror Wahlroosilla on ensimmäisestä avioliitostaan Marita Wahlroosin kanssa toinenkin lapsi, tytär Ann-Christine.


title: Bror Wahlroos

text: Bror Wahlroos oli Ruotsalaisen kansanpuolueen ehdokkaana vuoden 1991 eduskuntavaaleissa Helsingin vaalipiirissä, mutta ei tullut valituksi.


title: Bror Wahlroos

text: Wahlroos tuomittiin sakkoihin virkavirheestä 1970-luvulla tapahtuneen Salora-jutun yhteydessä.


title: Bror Wahlroos

text: Wahlroos on haudattu Turun hautausmaalle.


title: Lähikuvaus

text: Lähikuvaus eli makrokuvaus on esimerkiksi pienten esineiden tai hyönteisten kuvaamista. Kuvauksessa voidaan käyttää apuna esimerkiksi jalustaa ja rengassalamaa. Tärkeitä käsitteitä ovat suurennussuhde ja suurennoskerroin, joilla ilmaistaan lähikuvauksessa käytettävien objektiivien kykyä suurentaa kuvattavaa kohdetta. Suurennussuhde tai -kerroin kertoo sen, kuinka suurena kuvattava kohde kuvautuu kameran filmitasolla tai kuvakennolla. Esimerkiksi 1:1 suurennussuhde, tai 1x kerroin tarkoittaa, että 10 mm kokoisen kohteen kuva negatiivilla tai kennolla on 10 mm. 1:2 suhteella tai 0,5x kertoimella sama kohde kuvautuu 5 mm kokoisena ja 2:1 suhteella tai 2x kertoimella 20 mm kokoisena.


title: Mister Hyde (sarjakuvahahmo)

text: Mister Hyde, oikealta nimeltään Calvin Zabo on Marvel-kustantamon sarjakuvissa esiintyvä superroisto. Hyde on ollut pääasiallisesti Thorin ja Daredevilin vastustaja. Hahmon loivat Stan Lee ja Don Heck. Mister Hyde esiintyi ensimmäisen kerran "Journey into Mystery" -lehden numerossa 99 (1963).


title: Mister Hyde (sarjakuvahahmo)

text: Suomessa Mister Hyde esiintyi ensimmäisen kerran "Hämähäkkimies"-lehden numerossa 9 (1989).


title: Mister Hyde (sarjakuvahahmo)

text: Calvin Zabo syntyi Trentonissa, New Jerseyssä. Hän oli moraalisesti heikkoluontoinen, mutta nerokas lääketieteellinen tutkija, joka oli ensisijaisesti kiinnostunut hormonien vaikutuksesta ihmiskehoon. Yksi hänen suosikkikirjoistaan olikin Stevensonin vuonna 1886 kirjoitettu klassikko Tohtori Jekyll ja Mr. Hyde. Lopulta Zabo vakuuttui siitä, että kykenisi muokkaamaan kehonsa eläimelliset voimavarat käyttöönsä ja muuttumaan yli-ihmiseksi. Hän kuitenkin tarvitsi rahaa kokeilujensa järjestämiseksi ja varasti siksi työnantajiltaan järjestelmällisesti. Zabo oli liian nokkela jäädäkseen kiinni, mutta herätti yhtä kaikki epäilyksiä lääketieteellisissä piireissä.


title: Mister Hyde (sarjakuvahahmo)

text: Etsiessään työtä kirurgina sairaalasta missä Donald Blake toimi johtavana lääkärinä, Blake ei antanutkaan Zabolle työtä tämän hämärän ansioluettelon vuoksi. Zabo raivostui suunnattomasti ja vannoi kostoa Blakelle Hän onnistuikin luomaan seerumin, joka muutti hänet valtavaksi, Hulkmaiseksi olennoksi ja ryhtyi kutsumaan itseään Mister Hydeksi suosikkikirjansa mukaisesti. Uudessa voimallisessa olomuodossaan Hyde huomasi kykenevänsä murskaamaan autoja paljain käsin ja repiä terästä kuin pahvia. Uusien voimiensa avulla Mister Hyde etsi Blaken käsiinsä ja seuranneessa taistossa Blake muuntautui Thoriksi ja voitti Mister Hyden.


title: Mister Hyde (sarjakuvahahmo)

text: Mister Hyde siirtyi kokopäivätoimiseksi superroistoksi ja liittoutui Kobran kanssa. Kaksikko taisteli usein Thoria, Hämähäkkimiestä ja Daredevilia vastaan. Lopulta Kobra purki liittolaisuussuhteen saaden teollaan Mister Hyden raivon partaalle.


title: Mister Hyde (sarjakuvahahmo)

text: Zabo jäi kiinni apteekkimurrosta yrittäessään hankkia uusia aineksia muuttuakseen Hydeksi ja joutui vankilaan. Tästä olikin seurauksena se, että hänen molemmilla henkilöllisyyksillään on oma rikosrekisteri.


title: Mister Hyde (sarjakuvahahmo)

text: Myöhemmin Mister Hyde on usein yrittänyt tappaa Kobran ja ajautunut samalla konfliktiin Hämähäkkimiehen, Musta Kissan ja Kapteeni Amerikan kanssa.


title: Mister Hyde (sarjakuvahahmo)

text: Kerran hän esimerkiksi kaappasi LNG-tankkerin yhdessä Batrocin kanssa ja uhkasi ajaa sen New Yorkin satamaan ellei hänelle lähetettäisi suurta määrää kultaa sekä Kapteeni Amerikkaa sitä tuomaan. Vaateeseen suostuttiin - mutta kullan ja Kapun saavuttua Hyde ilmoittikin että aikoo räjäyttää aluksen New Yorkissa yhtä kaikki - vain tappaakseen Kobran jonka koki pettäneen hänet: Kobra pakeni kykyjensä avulla vankilasta mutta jätti pelkäämänsä Hyden siviilihahmossaan telkien taakse - jossa tämä pysyikin kunnes Batroc vapautti Zabon tämän luvattua puolta nyt saadusta kultamäärästä vastaavan summan.


title: Mister Hyde (sarjakuvahahmo)

text: Batroc kauhistui aietta joukkotuhosta ja sen estääkseen vapautti Kapteenin ja yhdessä he iskivät Hyden kimppuun; Hyde repi erään putken aseekseen mutta saikin päälleen annoksen nestemäistä luonnonkaasua ja jäätyi elävältä. Hän hoippui laidalle ja putosi mereen - ja Kapteenin huomion ollessa tässä Batroc aikoi livistää... tosin onnistumatta. Hyde katosi toistaiseksi.


title: Mister Hyde (sarjakuvahahmo)

text: Mister Hyde toimi myös Paroni Zemon alaisuudessa Pahuuden Mestarien neljännessä kokoonpanossa. Mister Hyde oli vastussa Kostajien hovimestarin Edwin Jarvisin brutaalista pahoinpitelystä, joka miltei johti Jarvisin kuolemaan.


title: Mister Hyde (sarjakuvahahmo)

text: Myöhemmin Hyde ajautui konfliktiin Harmaan Hulkin kanssa ja seuranneessa taistelussa sai iskun päähänsä, joka rajoitti hänen kykyään muuttua Hydeksi. Mister Hyde oli mukana massiivisessa joukkopaossa Lautta-vankilalta.


title: Mister Hyde (sarjakuvahahmo)

text: Näihin aikoihin amerikkalaisissa julkaisuissa Hyde on yrittänyt muuttaa kodittomia teini-ikäisiä supervoimaisiksi olennoiksi lääketieteellisillä kyvyillään. Hämähäkkimies kuitenkin yritti estää tämän ja taistelun aikana suihkautti seittinestettään Mister Hyden päähän. Raivostunut Hyde repi seitin väkisin pois ja siinä samassa omat silmäluomensa.


title: Mister Hyde (sarjakuvahahmo)

text: Myöhemmin eräs hänen koekaniineistaan heitti vielä happoa Hyden silmille tuhoten tämän kasvot.


title: Mister Hyde (sarjakuvahahmo)

text: Mister Hyde omaa suuret fyysiset voimat, joiden avulla hän voi nostaa noin 50 tonnia optimaalisissa olosuhteissa.


title: Mister Hyde (sarjakuvahahmo)

text: Kemikaali ja sen suoma muutosprosessi joka muuntaa Calvin Zabon hirviömäiseen Mister Hyde-olomuotoon on pohjiltaan hormonaalinen. Kemikaalin ansiosta Zabon ruumiin solut alkavat tuottaa mutatoituneita hormoneja, jotka aktivoivat koko kehon kattavan fysikaalisen muutoksen. Muutosprosessi itsessään kestää noin 30 sekuntia. Jollain tuntemattomalla tavalla Zabon ruumiin massa lisääntyy kymmenillä kiloilla. Muutosprosessi on äärimmäisen kivulias ja siinä on muutamia sivuvaikutuksia. Zabon ruumiin muuntautuessa hänen ihonsa luonnollisesti venyy kattamaan lisääntyneen massamäärän. Kudosten venytys vaikuttaa Zabon fysikaalisiin piirteisiin vahvasti. Zabo ja Hyde eivät esimerkiksi omaa samoja sormenjälkiä ja Hyden kasvojen rakenne sekä piirteet vääristyvät niin, että tämä vaikuttaa jatkuvasti irvistelevän.


title: Mister Hyde (sarjakuvahahmo)

text: Kemikaali vaikuttaa myös Zabon luonteeseen. Mister Hyde on jatkuvan aggression vallassa ja on miltei eläimellinen käytöksessään.


title: Mister Hyde (sarjakuvahahmo)

text: Suurien fyysisten voimiensa lisäksi Mister Hyde omaa suuren kestävyyden.


title: Mister Hyde (sarjakuvahahmo)

text: Mister Hyde esiintyy pomohahmona vuonna 1996 tehdyssä videopelissä Iron Man and X-O Manowar in Heavy Metal.


title: Mister Hyde (sarjakuvahahmo)

text: Mister Hydellä on tytär, Daisy Johnson, joka on jäsen YPKVV:ssa.


title: Ari Ahonen

text: Ari Pekka Ahonen (s. 6. helmikuuta 1981 Jyväskylä) on suomalainen jääkiekkomaalivahti, joka on viimeksi edustanut Tanskan Metal Ligaenin Herning Blue Foxia kaudella 2017-2018. Ahonen on kautta aikojen toinen suomalaismaalivahti, joka on varattu ensimmäisellä kierroksella. New Jersey Devils varasi Ahosen numerolla 27 vuoden . Ahonen solmi loppukauden mittaisen sopimuksen Tanskaan lokakuussa 2017 oltuaan vailla seuraa edellisen kauden loppumisesta lähtien.


title: Ari Ahonen

text: Ahonen aloitti uransa Jyväskylässä ja 18-vuotiaana hän siirtyi HIFK:hon. Ahonen ehti pelata kolme kautta SM-liigassa, kunnes siirtyi Devilsin organisaatioon, jossa hän pelasi kaikkiaan viisi kautta Devilsin farmijoukkue Albany River Ratsissä saaden vain muutamia ottelukomennuksia NHL:n puolelle. Hän ei pystynyt syrjäyttämään Martin Brodeuria, jota pidettiin yhtenä maailman parhaista maalivahdeista, eikä onnistunut myöskään pääsemään tämän varamieheksi ohi Corey Schwabin tai Scott Clemmensenin. Ahonen sai silti osallistua Devilsin mestaruusjuhliin keväällä 2003 vaikkei häntä tilastoidakaan Stanley Cupin voittajaksi.


title: Ari Ahonen

text: Kaudeksi 2006–2007 Ahonen palasi SM-liigaan Espoo Bluesin kokoonpanoon. Bluesissa Ahosesta kaavailtiin ykkösmaalivahtia, mutta Ahonen jäi loistavasti pelanneen Bernd Brücklerin varjoon. Bluesista Ahonen siirtyi kesken kauden Jokereihin ja piti heti ensimmäisessä ottelussa jokeripaidassa nollapelin torjuen 35 kertaa. Jokereissa Ahonen voitti SM-hopeaa. Kauden jälkeen Ahonen siirtyi kahdeksi kaudeksi Elitserien-seura Frölundaan. Ruotsista Ahonen siirtyi huhtikuussa 2009 kahden vuoden sopimuksella KalPaan. SM-liigakaudella 2009–2010 Ahonen pelasi eniten nollapelejä maalivahdeista (6 nollapeliä) yhdessä Juuso Riksmanin kanssa. Ahonen siirtyi kesken kauden 2011–2012 KalPasta KHL:ään, jossa hän pelasi marraskuusta 2011 kevääseen 2013 Metallurg Magnitogorskissa. Ahonen oli joukkueen ykkösvahti Kaudella 2013–2014 Ahonen edusti KHL:ssä Barys Astanaa ja kaudella 2014–2015 Admiral Vladivostokia.


title: Ari Ahonen

text: Kaudeksi 2015–2016 Ahonen palasi takaisin kotimaan sarjaan saaden 2-vuotisen sopimuksen Porin Ässistä. Ahonen pelasi kahden kauden aikana 39 ottelua Ässien maalinsuulla jääden etenkin jälkimmäisellä kaudella Andreas Bernardin varjoon. Sopimuksen umpeuduttua keväällä 2017 sen uusimisesta ei edes keskusteltu. Ahonen oli vailla seuraa lokakuun 2017 alkuun ennen kuin solmi yksivuotisen sopimuksen Tanskaan Herning Blue Foxin riveihin.


title: Villejä lupiineja

text: Villejä lupiineja on J. Karjalaisen kokoonpanolla J. Karjalainen yhtyeineen levyttämä ja julkaisema studioalbumi. Albumi julkaistiin vuonna 1994, ja sen on tuottanut Janne Haavisto. Albumi äänitettiin Finnvox- ja Hitsville IV -äänitysstudioissa Helsingin Pitäjänmäellä sekä Keltaisessa talossa Kosken asemalla ja miksattiin sekä masteroitiin Finnvoxissa. "Villejä lupiineja" on Karjalaisen uran yhdestoista ja J. Karjalainen yhtyeineen -kokoonpanon kolmas ja viimeinen studioalbumi, sillä seuraavan albuminsa "J. Karjalainen Electric Sauna" Karjalainen levytti ja julkaisi vuonna 1996 uuden J. Karjalainen Electric Sauna -kokoonpanonsa kanssa.


title: Villejä lupiineja

text: "Villejä lupiineja" on myynyt Suomessa yli 67 000 kappaletta, ja se on Karjalaisen uran kuudenneksi myydyin albumi. Se ylitti sekä kulta- että platinalevyn myyntimäärän vuonna 1994. Albumi nousi Suomen virallisen listan kärkipaikalle vuonna 1994, ja piti kärkisijaa hallussaan yhteensä viiden viikon ajan. Albumin tunnetuimpia kappaleita ovat muun muassa ”Villejä lupiineja”, ”Rokulipäivä” ja ”Mä käännyn hiljaa pois”. "Villejä lupiineja" palkittiin Emma-gaalassa vuoden 1994 parhaana albumina, ja se on myös mukana kirjan "1001 albumia jotka jokaisen on kuultava edes kerran eläessään" suomalaisessa painoksessa.


title: Villejä lupiineja

text: Albumin julkaisi levy-yhtiö Poko Rekords CD-levynä ja C-kasettina. Poko Rekords julkaisi albumin remasteroidun painoksen CD-levynä vuonna 2003 ja LP-levynä vuonna 2012. Levy-yhtiö Warner Music Finland julkaisi albumin uudelleen CD-levynä vuonna 2013.


title: Villejä lupiineja

text: Albumilta julkaistiin kaksi singleä: ”Villejä lupiineja” b-puolenaan ”Laulumies” ja ”Mä tahdon olla lähellä sinua” b-puolenaan ”Volframisydän”.


title: Villejä lupiineja

text: Kaikki kappaleet säveltänyt ja sanoittanut J. Karjalainen ja sovittanut J. Karjalainen yhtyeineen.


title: Villejä lupiineja

text: "Villejä lupiineja" ylitti Suomessa sekä kulta- että platinalevyrajan jo julkaisuvuonnaan. Albumia on myyty Suomessa yli 67 000 kappaletta. Se on J. Karjalaisen uran kuudenneksi eniten myynyt albumi. Se palkittiin Emma-gaalassa vuoden 1994 albumina.


title: Nautaeläimet

text: Nautaeläimet ("Bovinae") on onttosarvisten ("Bovidae") heimoon kuuluva alaheimo. Nautaeläimet ovat kaikkein suurimpia ja painavimpia märehtijöitä.


title: Nautaeläimet

text: Nautaeläimille kuten muillekin märehtijöille on tyypillistä tynnyrimäinen ruho, joka on yleensä hyvin roteva. Niiden sarvet ovat sileät ja pyöreydeltään vaihtelevat. Turpa on leveä ja kostea, sekä edestä karvaton. Sieraimet ovat kaukana toisistaan. Nautaeläinten häntä on pitkä ja tupsumainen. Kyynelkuopat ja sorkkarauhaset puuttuvat. Niiden utareet ovat nelinisäiset. Osalla lajeista on suuri riippuva kaulanahka.


title: Nautaeläimet

text: Pääkallo on leveä ja kapenee hiukan turpaa kohden. Tohlot, joihin sarvet kiinnittyvät, ovat aivan kallon sivuilla. Nikamien okahaarakkeet ovat pitkät ja toimivat kiinnityskohtana hartioiden jykevälle lihasharjanteelle. Yläleuassa ei ole lainkaan etu- eikä kulmahampaita, mutta alaleuassa on kummallakin puolella 3 etuhammasta, etuhampaan muotoinen kulmahammas sekä 3 väli- ja 3 poskihammasta, jollaiset on myös yläleuassa. Erittäin lyhytkarvainen turkki on ihonmyötäinen ja monilla lajeilla eri ruumiinosista, kuten kaulasta, harjamaisesti pidentynyt. Nautaeläimen kieli on karheapintainen, pitkä ja hyvin voimakas.